recursal/SuperWikiNEXT-32B huggingface dataset:
自1989年6月4號六四事件之後，每年6月4號世界各地華人都會進行集會，紀念有關民主運動事件死難者。其中包括香港維多利亞公園嘅六四燭光晚會，同埋之後出現嘅五區六四集會，即「尖沙咀六四集會」。

中國大陸紀念活動
--------

內文：天安門母親同維權運動
中國大陸，根本冇辦法設立六四網站。八九民運嘅研討，資料嘅收集，同網站嘅設置，基本上都係海外華人同埋有識之士喺度做。美國嘅公共電視台亦製作咗關於八九民運嘅紀錄片。好多以前參加民運嘅人士都已經離開咗中國。只有一啲人重繼續參加中國嘅民主運動。世界各地嘅華人地區，仍然有關於八九民運嘅會議，紀念活動。

中國大陸雖然就六四事件之後變得政治保守，94年重開始推所謂「愛國教育」、仇日排外思想日益增加。不過，民間都有好多紀念活動，例如天安門母親。八九民運係中國改革開放必然過程，人民權利爭取必須時刻。近年時代變，由於政治民主化社會運動同其他全球化普世價值影響，冇因愛國愛黨「洗腦教育」而消失，令到中國大陸人（特別係經過文化大革命同八十年代，而家一班中年同老人家）開始主動關心自己個人權益，就社會唔公平問題會有「維權」主見。另外，新生代亦會受到外來文化影響而向往，如日本文化、西餐。

港澳地區紀念活動
--------

### 維園六四燭光晚會

1990年開始，大中華主義政治團體支聯會每年6月4號晚上會主辦六四燭光晚會（晚會）。晚會係維多利亞公園進行靜坐集合，市民自由參加。不過，自2010年代集合受到考驗，先有梁振英政府批評；曾有特區政府或其他親中派團體，同維園晚會主辦單位鬥快租場；同埋部份新一代對集會，「平反」意義上質疑，有人甚至轉場去尖沙咀六四集會，甚至冇集會。

### 尖沙咀六四集會

2013年舉行首次尖沙咀六四集會（尖咀集會），搞手係本土主義人士，突顯唔同支聯會晚會。有次由熱血公民，同普羅政治學苑政黨做主辦，用「本土、民主、反共」口號，本土思潮配合當時梁振英政府統治問題。集會取消燭光悼念儀式，而加入誓師儀式、焚燒中國共產黨黨旗，同去廣東道自由行等等元素，令集會變成一種本土抗爭運動。2016年，香港復興會（城邦派）加入做主辦。有部分支持者聲言，對支聯會集會冇改變，同淪為民主派政黨宣傳平台，而感到反感。

### 情況

#### 支聯會

香港每年都有支聯會平反六四紀念晚會活動，紀念六四死難者。

##### 2003年

大約五萬名香港人參加十四週年燭光集會，悼念事件同時反對基本法第二十三條立法。支聯會主席司徒華表示，即使有關法例通過，集會都唔會停辦。「反對23，毋忘六四」係當年晚會嘅新主題。一啲以往無出席集會嘅香港人，都破例。群眾坐滿咗維多利亞公園五個足球場。支聯會都播放民運人士丁子霖同學運領袖王丹嘅講話。喺支聯會嘅燭光晚會開始前，香港嘅天主教團體喺維多利亞公園嘅另一角落舉行祈禱會，有三百幾人參加。祈禱會名為「民主中國」，主題係「傾聽良心嘅呼聲，舞動生命嘅熱情」。天主教香港教區主教陳日君，唔介意自己身為教區主教身份，為中國大陸嘅人民祈福，並盼望中國民主改革。

##### 2004年

估計有八萬幾人參加維多利亞公園舉行嘅六四十五週年紀念晚會。係1993年以來人數最多嘅一次。上百名"自由行"嘅大陸民眾喺香港參加被中國大陸政府禁止嘅「六四」紀念活動，創下歷年嘅最高紀錄。組織者話收到唔少人民幣捐款，顯然係有一啲大陸民眾參加咗呢個晚會。收到大約四千元人民幣捐款，遠比佢哋喺過去舉辦嘅六四晚會多，過去只係收到一、兩百元人民幣。自一九八九年以來，受訪者平均參加咗五點八次「六四」燭光晚會；四號晚參加集會嘅十五歲或以上市民中，29%屬於首次參加，12%每次都有參加；而回歸以來每次都有參加嘅，就佔22%。

##### 2005年

六四事件十六週年，支聯會晚上八時喺維園舉行燭光晚會，晚會開始後冇耐，到場嘅市民坐滿四個足球場。主題係以史為鑒，平反六四。大會播放八九民運錄影片段，同時奏哀樂，稍後有獻花、燃點火炬、致悼辭同默哀一分鐘儀式。現場又有豎立「民主烈士永垂唔朽」紀念碑。由於晚上有雨，參加者唔少都舉起雨傘下，點起燭光。喺晚會開始前，有天主教團體喺維園涼亭舉行祈禱會，悼念六四。

##### 2006年

六四燭光晚會，仍然有四萬四千人參加，參加人數同往年差唔多。根據香港大學民意計劃，喺上週四所公佈嘅六四民調結果，喺六四事件過咗十七年後，仍然有百分之五十三嘅市民認為當年北京學生做法正確。有百分之五十六嘅市民，依然認為北京當局要平反八九民運。支聯會近年嘅口號係，教育新一代，接好民主棒。

##### 2012年

香港舉辦紀念六四遇難者嘅燭光晚會人數高達18萬人，係歷年最多人參與。

##### 2020年同2021年

2020年同2021年，香港警方都以放疫為由反對支聯會喺維園舉辦燭光晚會。2020年嘅六四燭光晚會，在場人士更加推跌鐵欄進入維園藍球場進行悼念，當中前香港眾志創黨主席羅冠聰、秘書長黃之鋒、岑敖暉同袁嘉蔚等人亦有出席，一年後被指控涉嫌參與未經批准集結，遭判刑10個月。

#### 反對支聯會

##### 親共人士

香港親共激進派推出Facebook組織「六四真相」，由李偲嫣聯同多個藍絲群組建立。內容係用文字同原有新聞影片進行加工合成，加入「六四當中無人死」、「見唔到有人中槍死」呢啲宣稱，以此對抗支聯會維園六四燭光晚會。當中相對吸引出位言論有2014年六四25週年前夕，李偲嫣上電台節目表示解放軍無「亂槍掃射」，重話：「解放軍都有死啦，咁你嗰啲唔計嘅....」。藝人黃秋生用簡單一句留言話李偲嫣：「日軍侵華，日軍都有死啦...」。支聯會活動當日有參加「平反」集會人士被路人指罵，甚至追打。

##### 本土派別

2018年，六四天安門事件29週年時，部份本土派團體繼續5年前尖沙咀舉行六四晚會活動，聲稱同支聯會有分別。此類集會曾經有人大叫：「香港獨立」等口號。

### 澳門民主發展聯委會

睇埋
--

* 民主女神
* 民主歌聲獻中華
* 國殤之柱
* 資產階級自由化

參考
--

1. ↑  【六四29】團體尖沙嘴另起爐灶 外國人：香港應該繼續堅持 互聯網檔案館嘅歸檔，歸檔日期2020年3月15號，. 蘋果日報，2018年06月04日

|  |  |
| --- | --- |
|  | 維基同享有多媒體嘅嘢：**Demonstrations and protests marking anniversaries of the Tiananmen Square protests of 1989** |
呢篇文講還珠格格嘅全集（包括冚唪唥嘅小說同電視劇嘅嘢）系列。搵緊還珠格格嘅全集入面有邊啲嘢嘅話，請睇〈**還珠格格 (搞清楚)**〉。
**還珠格格**（粵拼：wan4 zyu1 gaak3 gaak3）係臺灣言情小說作家——瓊瑤嘅3部作品系列總稱。其中第1部喺1997年整好；第二部喺1998年整好；而第三部（第個名係《天上人間》）喺2003年整好。而呢3部作品同瓊瑤嘅另一部作品——《蒼天有淚》一齊，話成係「兩個天堂」嘅系列。

呢部作品系列喺小說同埋電視劇都俾社會猛咁歡迎、甚至重鬼咁㷫噉，唔理佢係小說定係電視劇（尤其係第一部同第二部），都有好多人睇呢部片或電視劇。而《還珠格格1》重攞咗中國電視金鷹獎嘅最佳長篇電視連續劇同埋最佳女主角嘅兩項大獎。

喺2011年7月，新版嘅還珠格格重新喺電視入面影過，不過部片已經俾人猛咁鬧。

睇埋
--

* 還珠格格Ⅰ
* 還珠格格Ⅱ
* 還珠格格Ⅲ
* 還珠格格 (小說)

註
-

1. ↑  喺無線翡翠台影呢個片唔係嗌呢個名，而係嗌返「還珠格格3」。
2. ↑  第十七届中国电视金鹰奖昨晚揭晓 唐国强赵薇当选最佳男女主角 互聯網檔案館嘅歸檔，歸檔日期2014年10月28號，.福州晚报 1999年10月20日

出面網頁
----

* 《還珠格格》官方主頁
* 《還珠格格》日本官網
* 《還珠格格》香港官網
《**三國志 中原嘅霸者**》（日文：**三国志 中原の覇者**さんごくし ちゅうげんのはしゃ(Sankokuji Chuugen No Haja)）係1988年7月29號由南柯（而家係萬代南柯遊戲）發售嘅家庭電腦用遊戲軟件。遊戲系統重簡單過光榮嘅「三國志系列」。

另外，有關續篇嘅《**三國志II 霸王嘅大陸**》（日文：**三国志II 覇王の大陸**）喺本項一併記述。

概要
--

玩家喺遊戲開始之前必須回答幾個問題作為「英雄類別性格診斷」，並據此從劉備、劉璋、孫權、曹操、馬騰、袁紹（實際嘅遊戲中係日文嘅片假名）6位君主中自動選出。但係因為問題數量唔多，重複多次後好容易就會明晒玩到任意君主嘅選項。

各武將嘅參數係「**體力**」、「**智力**」、「**武力**」、「**仁德**」、「**忠誠**」。

內政·戰略
-----

顯示喺屏幕底部嘅4個圖標，可以從呢度發出命令。

玩家每發出1次命令消費1枚命令書（睇自國嘅情報嘅場合等除外）。保存1次數據都消費1枚命令書。命令書嘅枚數係根據可支配嘅城數，同埋遊戲開始時選擇嘅水平決定嘅。

以下1次命令消費1枚命令書。此外，標有★嘅項目係《三國志II 霸王嘅大陸》追加嘅命令。

### 城命令

* 城嘅樣
* 武將嘅移動
* 情報收集
* 國家建設
* 睇道
* ★策略
* ★防災
* 記錄

### 倉命令

* 給予
* 運輸
* 贈送

### 軍隊命令

* 偵查
* 徵兵
* 出征

### 街命令

* 武器店
* 學問所
* 醫院
* 當鋪

打仗
--

各武將被設定咗任一部隊屬性。部隊屬性有「**平軍**」「**山軍**」「**水軍**」3種，各自有對移動同埋攻擊等嗰陣有利嘅地形。此外部隊嘅兵力喺500人以下嘅場合同以上嘅場合需要嘅機動力唔同。因此部隊配置嗰陣有必要考慮屬性同埋之後嘅移動呢兩方面。

都存在啲計略同埋陣形，通過有效嘅使用可以有利咁進行戰略。

三國志II 霸王嘅大陸
-----------

喺1992年6月10號發售。雖然基本嘅遊戲系統繼承咗前作，同前作唔同嘅係玩家可以自由咁選擇君主。遊戲嘅舞臺係西曆189年，可以選擇嘅君主有劉備、劉璋、孫策、曹操、馬騰、袁紹、董卓7人。此外一部分嘅武將畀設定咗特殊嘅計略。

戰爭追加咗兵糧嘅概念，城裏面嘅商店都可以處理同米有關嘅事。此外同其他勢力嘅同盟（然而，實質上接近停戰條約），對其他武將嘅偵查、離間成為可能等等，戰略模式命令增加嘅同時自然災害等事件亦發生咗。

攻略本
---

* 《三國志　中原嘅霸者　必勝攻略法》（家庭電腦完美攻略系列（51）），編著：Fighting工作室，雙葉社，定價380日元，1988年，新書：ISBN:9784575151084
* 《三國志　～中原嘅霸者～　完全攻略技術書》，德間通訊，1988年，新書120頁：ISBN:9784886581198
* 《三國志II　霸王嘅大陸　必勝攻略法》，雙葉社，定價650日元
呢篇文講一位女籃球員。搵緊其它同名嘅人嘅話，請睇〈**陳楠**〉。

**陳楠**（粵拼：can4 naam4；簡化字：**陈楠**；英文：**Chen Nan**；1983年1月8號—）係一位已經退咗役嘅中國女子籃球員，山東省青島市人，司職中鋒。呢位球員曾經係中國籃球隊入面，最有殺傷力嘅兩位核心之一（另一位係苗立傑）。

生平
--

陳楠喺1983年1月8號出世喺山東省青島市嘅膠南縣，細個嗰時就鍾意體育運動。喺佢6歲嗰時入咗青島市實驗小學。喺1994年去咗青島體校度開始田徑訓練，第二年就入咗八一女子籃球隊；跟住喺1998年入選咗國家青年籃球隊；到咗1999年，由於中國國家籃球訓練隊睇啱咗佢有好犀利嘅爆發力同比較多嘅進攻點，同時佢成日搞冚籃同籃板球嘅特，先至入選咗國家隊度做中鋒。佢入咗八一隊之後，嗰年嘅全國南北俱樂部聯賽入面攞埋「最佳冚籃」同「最佳籃板」兩個獎，同時重攞埋亞洲青年錦標賽嘅MVP返嚟；之後佢一直喺八一隊同女子籃球國家隊度打波。喺2000年南韓女籃聯賽嘅第一輪比賽入面，因為佢有出色嘅表現，重攞埋第一輪嘅MVP返嚟。喺佢打緊波嗰時，幫過中國女籃攞過2001、2004年亞洲女籃錦標冠軍，同時攞埋2002、2010年亞運會女籃冠軍返嚟。喺2009年4月28號重入咗去芝加哥天空隊一直到2010年先至返到八一隊繼續打波，到咗2013年11月4號先至宣佈退役。喺2014年12月1號同佢老公鞏賓結婚生埋仔落嚟，俾網友話嗰個BB係「籃球嘅未來之星」。

註
-

1. 1 2  陈楠篮球对她而言，更像是个意外[*失咗效嘅鏈*] 網易体育 （2011-11-16）
2. ↑  专访女篮双核：陈楠意外练篮球 苗立杰剖析差距 互聯網檔案館嘅歸檔，歸檔日期2013年1月31號，. 搜狐体育 （2012-08-10）
3. ↑  美联社关注陈楠加盟WNBA 中国MVP提升内线实力[*失咗效嘅鏈*] 網易体育 （2009-04-29）
4. ↑  马赫：陈楠是中国篮球界前五 她该被牢牢记住 腾讯网（转自京华时报） 【2013-11-04】
5. ↑  女篮陈楠产下男婴 网友感叹是未来之星 互聯網檔案館嘅歸檔，歸檔日期2014-12-04. 新浪竞技风暴 （2014-12-01）

攷
-

* 2008北京奥运会中国体育代表团成员名录
* 陈楠 网易体育资料库
* 陈楠 Chen Nan 網易奥运（2012奥运）

出面網頁
----

* 女籃陳楠嘅新浪微博（需要註冊）
* WNBA.com: Chen Nan Playerfile
* SKY: Sky Sign Chinese National Team Center Chen Nan Through 2010 Season
**陳李濟**（粵拼：can4 lei5 zai3）係中國廣東廣州嘅製藥公司，1600年成立，廣州廠喺海珠區廣州大道南1688號，香港廠喺柴灣利眾街40號。佢既係中國四大中醫藥堂之一同中華老字號，又係俾健力士世界紀錄大全登載過「世界上最長壽嘅藥廠」，甚至入選過國家級非物質文化遺產名錄。而家中國大陸地區商標喺中共建政後由廣藥集團屬下嘅工廠**廣州白雲山陳李濟藥廠有限公司**擁有，港澳臺同海外地區商標由**香港陳李濟藥廠有限公司**擁有。呢間嘢主要出帶中藥成份嘅藥品，尤其係舒筋健腰丸、烏雞白鳳丸、喉疾靈、枇杷潤喉糖、咳喘順丸喺兩廣地區出嗮名。

名
-

藥廠係由廣東南海人陳體全同李昇佐負責成立，個舖名嘅主要代表「陳李同心，合作濟世」含義。

藥廠喺香港同海外嘅英文名係成立時嘅傳統粵式郵政式拼音「Chan Li Chai」；而廣藥陳李濟喺1949年之後被改成普通話拼音「Chenliji」，同好多國有企業嘅做法一樣，到而家都未恢復。

攷
-

1. ↑  Oldest operating pharmaceutical factory GUINNESS WORLD RECORDS
2. ↑  "Foreign media amazed by world's oldest operating pharmaceutical factory in Guangzhou". 原著喺2016年9月6號歸檔. 喺2017年6月20號搵到.

出面網頁
----

* 陳李濟嘅官方網站（廣藥陳李濟）
* 陳李濟嘅官方網站（香港陳李濟）
大班冰皮迷你綠豆茸月餅
**冰皮月餅**係香港大班麵包西餅喺1989年推出嘅新派中秋節月餅，外皮用糯米粉、麵粉製成，餡料除咗傳統嘅綠豆蓉外，重有生果蓉等，由於唔用烤焗，月餅表面唔使搽油。冰皮月餅同越南一種糯米月餅嘅外形相似。

製法
--

冰皮月餅嘅製法係將清水同糖煮滾熄火，加入預拌粉攪勻；之後將粉槳倒入易潔盆度，同錫紙冚住蒸；然後攞出用手或機搓勻粉團；之後用保鮮紙包住粉糰，放入冰箱冷藏；最後將粉糰分成小份，沾上粟粉，壓入月餅模度再倒出嚟就得。個餡可隨意造成唔同風味嘅餡心。

食用同保存技巧
-------

冰皮月餅嘅食用同保存都好講究，因為外皮無經過烘烤程序，所以喺常溫下顯得非常嬌貴，唔易保存。所以，切開咗嘅月餅最好盡快食，一般唔可以放置超過兩個鐘，唔係唔止影響口感，重可能影響新鮮度。

如果要保存，冰皮月餅應該喺雪櫃冷格儲存。如果要獲得最佳口感，可以喺食用前半個鐘將月餅放入冷藏格，等佢自然解凍後再切開食。

節日後嘅處理
------

由於冰皮月餅係時令食品，過咗中秋就因唔合時而無人問津，因此喺中秋節後，市面上嘅冰皮月餅多數會低價拋售。由於冰皮月餅嘅保質期最長唔過幾日，所以中秋過後好多大廠家都回收冰皮月餅進行銷毀，避免出現陳餡冰皮月餅，保證品牌質量。此外，近年香港都會有環保團體喺中秋過後舉行月餅罐回收活動，以免浪費資源。

參考
--

1. ↑  〈冰皮月餅故事〉. 大班麵包西餅. 原著喺2012年1月21號歸檔. 喺2012年2月22號搵到.
2. ↑  "Mid-Autumn Moon Festival in Vietnam". vnculture.com. 2010年9月11號. 喺2012年9月6號搵到.
**刺激-反應模型**（英文：**stimulus-response model**）喺心理學上泛指模擬由刺激去反應之間嘅認知過程嘅數學模型。刺激-反應模型最簡單嗰條式如下：

{\displaystyle r(t)\approx k^{0}+\mathbf {k} ^{\mathbf {T} }\mathbf {s} (t)}
{\displaystyle \mathbf {k} ^{\mathbf {T} }\mathbf {s} (t)=k\_{1}s\_{1}(t)+k\_{2}s\_{2}(t)+...}
當中

{\displaystyle r(t)} 係個反應；
{\displaystyle \mathbf {s} (t)} 係一個向量，包括嗮柞相關刺激嘅數值，
{\displaystyle \mathbf {k} ^{\mathbf {T} }} 係一個權重向量（weight vector），每一個權重反應相應嗰個刺激對個反應嘅影響力有幾大。
{\displaystyle \mathbf {k} ^{\mathbf {T} }\mathbf {s} (t)} 包含多個 {\displaystyle k\_{i}s\_{i}(t)}，當中 {\displaystyle s\_{i}(t)} 係第 {\displaystyle i} 個刺激嘅數值，而 {\displaystyle k\_{i}} 係嗰個刺激嘅權重。
上述呢句嘢用簡單文字講就係，個反應（{\displaystyle r(t)}）受到若干個刺激（柞 {\displaystyle s\_{i}(t)}）影響，呢啲刺激當中喺對個反應嘅影響力（{\displaystyle k\_{i}}）上可以有差異。類似噉嘅數學模型可以用嚟模擬好多唔同嘅刺激-反應現象，而唔同嘅刺激-反應現象嘅 {\displaystyle r(t)} 同 {\displaystyle \mathbf {s} (t)} 之間嗰個函數都可以唔同。

睇埋
--

* 反應時間
* 認知

攷
-

1. ↑  Greg Cashman (2000). "International Interaction: Stimulus–Response Theory and Arms Races". *What causes war?: an introduction to theories of international conflict*. Lexington Books. pp. 160–192.
2. ↑  Kostal, L. Lansky, P. & McDonnell, M. D. (2013). Metabolic cost of neuronal information in an empirical stimulus-response model. *Biological cybernetics*, 107(3), 355-365.
3. 1 2  Meyer, A. F. Williamson, R. S. Linden, J. F. & Sahani, M. (2017). Models of neuronal stimulus-response functions: elaboration, estimation, and evaluation. *Frontiers in systems neuroscience*, 10, 109.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
**抹大拉人馬利亞**（古希臘文：Μαρία ἡ Μαγδαληνή、希伯來文：מרים המגדלית‎、英文：Mary Magdalene，抹大拉係地方名），又譯**瑪利亞瑪達肋納**、**抹大拉嘅馬利亞**，係一個喺公元一世紀活躍嘅猶太人女性，耶穌嘅跟隨者，《新約聖經》有記載佢嘅事蹟。

聖經記載
----

耶穌喺各城各鄉傳道嘅時候，同耶穌一齊嘅除咗十二個門徒之外，重有俾耶穌醫好嘅幾個婦女，抹大拉人馬利亞就係其中一個。耶穌醫好咗抹大拉人馬利亞，趕出佢身上嘅鬼。佢信咗耶穌之後，獻出自己嘅財物，畀耶穌同門徒。

當耶穌被補帶到大祭司嘅聖殿審判嘅時候，門徒都離開耶穌逃走。耶穌釘十字架嘅時候，環境極之惡劣，但抹大拉人馬利亞跟耶穌到十字架下，睇住耶穌受苦，斷氣，埋葬。

安息日過後，抹大拉人馬利亞喺天未光嘅時候，就到耶穌嘅墳墓，並發現墳墓已經空咗，其他門徒嚟到，見到空墳就走咗，只有馬利亞留喺空墳墓度喊，所以佢將成為第一個見到復活後嘅耶穌嘅見證人。

參考
--

1. ↑  〈七月二十二日 聖瑪利亞．瑪達肋納〉. *catholic-dlc.org.hk*. 喺2020-03-03搵到.
2. ↑  《新廣東話聖經》，香港聖經公會譯，2006年
3. ↑  〈路加福音〉8章1-2節（基督教和合本：〈路〉8:1-2、天主教思高本：〈路〉八1-2）.
4. ↑  〈馬太福音〉26章55-56節（基督教和合本：〈太〉26:55-56、天主教思高本：〈瑪〉二十六55-56）.
5. ↑  〈馬可福音〉15章40-47節（基督教和合本：〈可〉15:40-47、天主教思高本：〈谷〉十五40-47）.
6. ↑  〈約翰福音〉20章1-18節（基督教和合本：〈約〉20:1-18、天主教思高本：〈若〉二十1-18）.
抹大拉學院第一中庭（First Court）景觀
**抹大拉學院**（英文：Magdalene College，英文讀音：[ˈmɔːdlɪn]，又譯**莫德林學院**、**麥格達倫學院**）係劍橋大學其中一個成員學院。

學院喺 1428 年創立，嗰陣時叫「白金漢學院」（Buckingham College），係一間本篤會修道院。後來由於英倫宗教改革，學院喺 1542 年改名「抹大拉學院」，紀念抹大拉人馬利亞，同英倫大部分基督教修道院一齊由羅馬天主教轉投英倫聖公會。抹大拉學院喺 1988 年由男校轉成男女校，係牛津同劍橋當中最遲開始收女生嘅學院。

抹大拉學院嘅本科生人口有三百幾人，喺劍橋大學嘅學院之中算少。抹大拉學院保留唔少古典傳統，例如學期期間每日都舉行齋靠蠟燭照明嘅正式晚餐（formal hall）。

抹大拉學院嘅樓宇有齊幾百年嚟嘅各種建築風格，其中幾得意嘅地方係學院本部嘅樓多數係用磚起，少數用石起，同多數傳統學院掉轉。宿舍大部分係二十世紀同廿一世紀初起好，新樓同舊樓互相輝映。

睇埋
--

|  |  |
| --- | --- |
|  | 維基同享有多媒體嘅嘢：**抹大拉學院 (劍橋大學)** |

* 抹大拉學院 (牛津大學)

參考
--

1. ↑  "Magdalene in the Twenty-First Century". Magdalene College. 原著喺27 3月 2009歸檔. 喺30 3月 2010搵到.互聯網檔案館嘅歸檔，歸檔日期2009-03-27.
2. ↑  Julian Cable (28 April 2011). "Cambridge College Latin Graces and Related Dining Customs". Cambridge University Heraldic & Genealogical Society. 原著喺2016年3月4號歸檔. 喺28 February 2012搵到.
3. ↑  Hyam, R. (1982). *Magdalene Described*. Sawston, Cambridgeshire, U.K.: Crampton & Sons Ltd.
武漢肺炎冰島各地疫情     ＜5單個案     5～49單個案     50～499單個案     ≥500單個案
**武漢肺炎冰島疫情**係講武漢肺炎喺冰島爆發嘅情況。截至2020年8月28號爲止，有2,092單感染個案，死咗10個人。

境內疫情同反應
-------

經常排喺世界幸福指數三甲嘅冰島，2020年2月28號喺雷克雅維克發現咗第一單感染武漢肺炎個案，嗰時嘅感染案例都啱喺意大利同奧地利滑完雪返嚟。事發之後，當地啲差館同衛生署緊急召開咗同疫情有關嘅第一次新聞會議，第二日，當地大量報紙即刻將COVID-19病毒上嗮頭條。據調查，病發嗰位患者都搭同一航班飛機嗰400位乘客都要集中隔離14日。同年3月2號開始，當地得好少藥房有口罩賣，甚至三日後冚唪唥口罩都賣嗮。當地政府開會都建議民眾最緊要係洗手；千祈冇同有感冒或咳嗽啲人接觸；若果自己有感冒咳嗽症狀，必須要搵手擋住；但係冇提到要各位民眾戴口罩嘅事（除非係近距離同第啲人接觸嘅工作）。到同年3月5號挨晚（UTC-1），確診COVID-19個案嘅人數已經上升到35人。島入面大多數聚眾集會嘅活動同慶典都一窩蜂噉取消嗮，公共場所都要必配酒精同消毒液。九日後，由於累積確診個案破百，當地政府雖然發佈消息建議國民唔好離開冰島，重呼籲家下離開咗冰島啲公民都要提早返冰島避難。但係佢哋考慮到病毒冇乜可能接觸到當地啲老坑同體弱人士而冇採取到封島措施。從2020年3月16號開始，由於感染個案接近二百單，國內冚唪唥大中小學都要停課兼唔畀出現超過100人嘅聚集活動。不過嗰時一直未出現死亡個案，直到3月17號出現第一單感染武漢肺炎嘅死亡個案，嗰時有位40歲澳洲籍嘅市民同心抱嚟冰島玩時感染武漢肺炎直接瓜佬嚫。兩日後，總感染個案去到409單，死亡個案又出一單，嗰位仁兄係當日感染咗武漢肺炎之後，身體組織好快出現有非典型變化而加重病情，最後直接死咗。

2020年3月21號，感染個案繼續上升，直接破咗五百大關。喺韋斯特曼納群島，規定咗聚集活動最多限制喺10人以內；喺西北區甚至有個鎮仔規定除咗出街買緊急必需品理由之外都唔畀出街。

2020年3月24號，感染案例破咗七百大關，死亡案例一直冇變化。冰島政府實行咗更加嚴格嘅出行禁令：每間公眾場所最多限制廿人入場；國內冚唪唥泳場、博物館同酒吧、圖書館都要閂檔；冚唪唥商業活動都要至少保持超過2m嘅距離。國內嘅deCODE做病毒檢測時，發現武漢肺炎病毒重出現有40種變種。

攷
-

1. ↑  睇世界幸福指數一覽兼留意「Iceland」一行
2. ↑  "Fréttir kl". *Þættir*. 2020-02-28.
3. ↑  "Áströlsk kona sýkt af COVID-19 eftir frí á Íslandi". *Kristlín Dís Ingilínardóttir*. FRÉTTABLAĐIĐ. 2020-03-05.
4. ↑   bilibili上面嘅影片
5. ↑  Ingvar Þór Björnsson (13 March 2020). "Samkomubanni komið á og skólastarf takmarkað". *RÚV* (冰島文). 原著喺2020年6月16號歸檔. 喺13 March 2020搵到.
6. ↑  Elliott, Alexander. "Infected man dies in Húsavík". 喺24 March 2020搵到.
7. ↑  Jelena Ćirić. "Foreign Tourist With Coronavirus Dies in North Iceland" (英文). 喺17 March 2020搵到.
8. ↑  Brynjólfur Þór Guðmundsson (19 March 2020). "Miklar líkur á að ferðamaðurinn hafi látist úr COVID-19" (冰島文). 喺24 March 2020搵到.
9. ↑  "Fjöldasamkomu með fleiri en tíu bannaðar í Eyjum". Ríkisútvarpið. 喺21 March 2020搵到.
10. ↑  "Spurt og svarað" (冰島文). 22 March 2020. 喺23 March 2020搵到.
11. ↑  Alma Ómarsdóttir. "Hert samkomubann: Ekki fleiri en 20 mega koma saman". 喺23 March 2020搵到.
12. ↑  "Iceland scientists found 40 mutations of the coronavirus, report says". *Amanda Woods*. NEW YORK POST. 2020-03-24.

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |
**蟲仔演算法**（英文：Bug algorithms）係統稱啲演算法係幫機械人或者話智能體做運動規劃嘅，因爲係模仿啲蟲仔爬而得名。戥啲一般嘅路徑規劃演算法嘸同、啲一般需要假設到全局智識嘅，啲蟲仔演算法衹會考慮到啲從隻環境獲取嘅局部智識，再佮上一隻全局嘅目的地就可以進行得規劃。

概述
--

試惗睇隻機械人係喺一柵有界嘅工作空間{\displaystyle W}、裏頭有一堆有限數厏埞嘢{\displaystyle WO\_{i}}、堆嘢本身範圍亦都係有限噶，一噉隻機械人嘅自由空間{\displaystyle W\_{free}}佢得喺裏頭喐噶就係工作空間扣除啲厏埞嘢，而佢出發點到目的地條直線都衹會着有限隻厏埞嘢隔開；噉樣嘅空間就喊得做一隻合理嘅空間。對於機械人自身來講，首先全局來睇佢識得自己係喺隻目的地嘅乜嘢方向，同埋時時度到佢戥隻目的地有幾遠；同時佢啲感知能力又要幫佢睇（感測）得到四周圍啲厏埞嘢佢有可能會撞到嘅。喺撞到一䊆厏埞嘢嗰陣嘅粒點係「撞點」（hit point，{\displaystyle q\_{i}^{H}}），對應嘅行遠䊆厏埞嘢粒點就係「誃點」（leave point，{\displaystyle q\_{i}^{L}}）。根據處理啲厏埞嘢嘅嘸同策略，可以有幾種演算法嘅例。

### Bug 0

Bug 0演算法係作爲示例嘅最簡單演算法。簡單嚟講就係往隻目標行，撞親一個厏埞嘢就跟到個嘢嘅邊界（牆）行，直到再行近得到隻目標多啲。

個演算法嘅問題係對於一啲螺旋形嘅牆、目標喺牆裏頭嘅，隻機械人就可能有機會一直跟住個外牆行，而嘸會入到螺旋牆中心。

### Bug 1

Bug 1係遞種演算法，作爲對Bug 0 嘅補充，追求嘅係圍住個厏埞嘢廓一成圈返到原本撞點，當中檢測喺條路徑上高粒點係距離隻目標點最近嘅作爲誃點，然之後返到粒誃點嚟行開個厏埞嘢。喺一種特殊嘅情況下（譬如韞個機械人喺封閉牆入便、目標擺牆外），個機械人會撞返之前測過嘅路徑，噉樣理應畀到信息係「冇啱路徑」。個演算法可以避免略過一啲牆係局部檢測未必一次性就檢測得到嘅（似上文嗰種螺旋牆嘅內牆），但可能會拉長成條路徑嘅長度。由於最多個機械人會廓一個厏埞嘢一圈（畫路徑）加一半（返誃點），冇可能再多，所以總共路徑長度有返一條公式畀到個上限：

{\displaystyle L\_{Bug1}\leq d(q\_{start},q)+1.5\cdot \sum \_{i=1}^{n}p\_{i}}
其中，

{\displaystyle d(q\_{start},q)}係開始點到目標嘅直線距離；
{\displaystyle p\_{i}}係嘸同厏埞嘢{\displaystyle WO\_{i}}嘅週長。
### Bug 2

Bug 2又係一種演算法，係針對Bug 1 嘅模改。Bug 2演算法會根據同目標嘅方向設一條m直線（m-line）串埋當前點同目標。演算法要求嘅係跟返條m直線行，撞親厏埞嘢嗰陣就廓最多半圈䊆厏埞嘢，直至行返到條m直線上（可能會喺初始點同目標嘅對面），嗰陣距離目標要近過之前行離條m直線陣時（誃點{\displaystyle q\_{i}^{L}}要近目標近過撞點{\displaystyle q\_{i}^{H}}）；噉直線同輪廓線嘅兩隻交點，查實就係機械人喺䊆厏埞嘢嘅撞點同埋誃點。由於有要求到每次嘅誃點至少都要离目標點要近過撞點，所以厏埞嘢厏唨m直線兩次嘅話，兩次撞點都會喺同一䊆好長嘅厏埞嘢上高，第二次搵誃點可能反而要廓長多啲嘅路廓過同一䊆厏埞嘢；噉樣雖然可以避免行外牆而嘸入內牆嘅問題（似Bug 0案例會有嘅），但會令到路徑長度估計公式當中會多一項{\displaystyle n\_{i}}記厏埞嘢{\displaystyle WO\_{i}}同m直線相交嘅次數。所以，總共路徑長度上限公式係：

{\displaystyle L\_{Bug1}\leq d(q\_{start},q)+0.5\cdot \sum \_{i=1}^{n}n\_{i}p\_{i}}
其中，

{\displaystyle d(q\_{start},q)}係開始點到目標嘅直線距離；
{\displaystyle p\_{i}}係嘸同厏埞嘢{\displaystyle WO\_{i}}嘅週長。
{\displaystyle n\_{i}}係嘸同厏埞嘢{\displaystyle WO\_{i}}同m直線相交嘅次數。
由於有呢個{\displaystyle n\_{i}}，所以喺某啲特殊情況下，Bug 2 條路徑反而可能長過Bug 1嘅。

### 切線Bug

切線Bug（Tangential Bug）係描述啲更加現實嘅機械人嘅，其中有考慮到啲非觸覺、有一定範圍嘅傳感器似超聲波傳感器之類。喺一個圓範圍之內，機械人識檢測到視野當中啲厏埞結構嘅消失點（可以係結構嘅尖頂或者話牆角，亦可以係結構伸出視野之外），沿住條切線切過啲消失點佢可以透得過去行到視野邊界；喺向消失點亦即係局部目標行近嗰陣，佢可能可以直接廓得過隻厏埞結構，又可能會繼續睇到更加多啲牆嘅部份、同時更新啲結構訊息同埋個消失點位置作爲新嘅局部目標。噉樣佢就嘸使直直戾上啲結構先改變佢個方向，而可以提前獲得個牆角嘅方向、圓滑噉轉彎嚟廓過去。

考
-

1. ↑  Choset, Howie. *Robotic Motion Planning: Bug Algorithms* (PDF). Carnegie Mellon University.
**古斯塔夫六世·阿道夫**（瑞典文：**Gustaf VI Adolf**，1882年11月11號—1973年9月15號），全名**奧斯卡·費特力·威廉·奧拉夫·古斯塔夫·阿道夫**（瑞典文：Oscar Fredrik Wilhelm Olaf Gustaf Adolf），係瑞典國王，1950年至1973年在位。

簡歷
--

1900年嘅古斯塔夫王子
古斯塔夫六世1882年響斯德哥爾摩王宮出世，係時任王儲嘅古斯塔夫五世同維多利亞共同嘅第一個細路。佢一出世就畀人封為斯堪尼公爵。佢係伯納多特王朝嘅成員；如果由阿媽嘅血統嚟睇，佢又係瓦薩王朝嘅後人；同時佢亦有荷斯地因ー戈托普王朝嘅血統。

1902年，佢入讀烏普薩拉大學，除咗修讀歷史系、經濟學、藝術系之外，佢對考古都好有興趣。響呢段時間，佢仲接受咗軍事訓練；入大學嘅同一年佢做咗軍官。

1907年12月8號，阿爺奧斯卡二世走咗，由老豆古斯塔夫繼位，而佢自己亦升為王儲。

1909年，佢響軍事學院畢業後成為騎兵上尉，之後軍銜係咁升，最後響1928年升做中將。

1934年9月到12月，佢同老婆一齊到中東訪問。

### 統治時期

1950年10月29號，古斯塔夫王儲響老豆古斯塔夫五世走咗之後，繼位做國王，係**古斯塔夫六世·阿道夫**。佢響登基嗰陣已經六十七歲，做咗四十幾年嘅王儲，係當時世上做得最耐嘅儲君（後嚟畀外甥孫查理斯三世響2016年11月打破）。

古斯塔夫六世阿道夫嘅性格好受民眾歡迎，而佢對專業領域嘅知識同興趣亦為佢贏得尊重。一啲想要追求民主嘅瑞典人希望推翻君主制，但唔能夠成事。

雖然早就響1917年確立機制，主要係靠首相同內閣去運作一個政府，但國王響紙面上都保留咗好大權力。除咗少數一啲例外嘅情況，國王都係要聽政府嘅意見做嘢。

1973年9月15號，古斯塔夫六世·阿道夫因為肺炎而令到身體狀況轉差，最後響希星堡嘅一間好古老嘅醫院走咗，終年九十歲。死後，由二十七歲嘅長孫卡爾·古斯塔夫繼位，係卡爾十六世·古斯塔夫（卡爾·古斯塔夫個老豆，古斯塔夫六世個大仔古斯塔夫·阿道夫親王響1947年因空難而早死）。佢亦係古斯塔夫五世三個仔入面最長命嘅。

古斯塔夫六世響臨走前批准咗一個新法案，即剝奪埋國王目前剩低嘅權力，令國王變成一個象徵式領袖。呢個法案響佢走咗之後兩年獲得通過。

屋企
--

1912年，古斯塔夫、瑪嘉烈同佢哋頭四個仔女嘅合照
1905年6月15號，古斯塔夫響溫莎堡聖佐治堂同表妹干諾嘅瑪嘉烈公主結婚。瑪嘉烈係第一代干諾及斯特拉森公爵阿瑟親王個女，維多利亞女皇同亞厘畢親王個孫。佢哋有五個仔女。而瑪嘉烈響1920年5月1號突然之間死咗，死因係敗血病；當時，佢仲有咗八個月。

1923年11月3號，古斯塔夫續娶路易絲蒙巴頓，婚禮響聖占士宮搞。路易絲係路易·亞歷山大·蒙巴頓個女，第一代緬旬蒙巴頓伯爵路易蒙巴頓個家姐，亦係愛丁堡公爵菲臘親王嘅姨姨。兩個人有一個響1925年5月30號出世、但死產嘅女。

| 名 | 銜頭 | 生死 | 配偶 | 仔女 |
| --- | --- | --- | --- | --- |
| 古斯塔夫阿道夫親王 | 西博藤公爵 | 1906年ー1947年 | 施比拉公主 | 瑪嘉烈塔公主貝爾吉塔公主德茜維公主基斯堤娜公主卡爾十六世古斯塔夫 |
| 西格法德親王 | 烏普蘭公爵 | 1907年ー2002年 | Erica Maria PatzekSonja Christensen Robbert瑪麗安娜·伯納多特 | 米蕭伯爵西格法德 |
| 瑛格烈公主 | 丹麥王后 | 1910年ー2000年 | 費特力九世 | 瑪嘉烈二世本尼迪克公主安妮-瑪麗王后 |
| 伯達爾親王 | 哈蘭公爵 | 1912年ー1997年 | 莉蓮·梅·戴維斯 |  |
| 卡爾·約翰親王 | 達拉納公爵 | 1916年ー2012年 | Kerstin WijkmarkGunnila Bernadotte | 基斯頓·伯納多特莫妮卡·伯納多特 |
1880年廣州嘅花尾渡
**花尾渡**（粵拼：faa1 mei5 dou6\*2，又寫**花尾艔**）係20世紀20年代到80年代珠三角地區內河主要嘅水上交通，呢種木船本身無動力，靠前面嘅機動船拖住行，所以又叫**拖渡**（to1 dou6，又寫**拖艔**），又因為部船裝飾得好靚，係當時廣東特有嘅河上風景，所以叫花尾渡。曾經係珠江航運嘅主力，後來畀鋼殼動力船取代。

樣
-

呢種船好大隻，木造，個樣似畫舫，船上嘅樓高3層，上層係餐樓，係一等艙；中層叫公艙，係二等艙；下層同船頭係貨艙。部船裝飾華麗，雕欄畫棟，尤其船尾裝有彩光燈管，夜晚着燈時好靚，因此叫佢花尾，可謂係當時嘅河上宮殿。

1871年廣州花尾渡，船上啲靚爆鏡嘅雕花。
部船容量好大，大部啲嘅可載客三四百人，細部嘅可裝一兩百人，可載幾十噸貨。佢嘅特色係無動力艙，全靠前頭嘅火輪（俗話叫溫底）拖住，因而部船無噪音、唔震、穩，瞓覺時好舒服，呢點得人鍾意，不過因為係拖渡，所以行得慢，啲客可能會煩、悶，所以啲船運公司會請啲藝人上去為乘客表演。亦因為自身無動力，所以抗風差。

史
-

嶺南三江貫通，河道縱橫，舊時未通鐵路高速路，渡船就係主要嘅交通工具，航運好發達。行公路嘅話，有時去個地方要過幾次海。比如當時坐車從廣州到湛江，要經南海九江沙口渡同順德龍江渡，停車過海就好嘥時間，而西江係嶺南黃金水道，可以直通廣西，所以啲人就坐船去地方。

船原先係靠槳或帆驅動，後來出現腳踏船，稱為**車渡**。道光十年（1830），廣州水域出現咗第一條以蒸汽機為動力嘅英國福士號商船，外國商船開始一個個入來廣州水域度營運。廣東航商受新船吸引，喺咸豐五年（1855）購買美國造嘅「威拉特」 、「星火」、「金髮」 3條輪船，懸掛美國旗航行於省河（珠江廣州地區河段）一帶營運，史稱「詭寄」經營。

光緒末年，火船仔（火輪）傳入廣東，開始越來越多渡船用火輪拖。光緒三十四年（1908年），航商譚禮庭改造大型車渡，將渡船嘅腳踏裝置拆咗，改為平底船，然後按畫舫來整部船，是為**鳳尾渡**，清末民初時部船越整越豪華，設有華貴廂房、餐廳、浴室、獨衛，演變成**花尾渡**。

光緒三十四年，廣州永成航業公司就喺廣州去梧州嘅航線第一次用咗花尾渡。華僑出埠，可以揀搭花尾渡到香港，再轉郵輪出埠（中山石岐1918年就有咗恆昌、利盛號每日去香港）。

1920年代尾花尾渡成咗珠江下游主要客船，1945年後係花尾渡鼎盛時代，以廣州為中心，大小花尾渡行喺梧州、肇慶、江門、三埠、石岐五大航線。到1947年共有40幾條花尾渡（營運），製造工藝同性能都好掂。

最出名嘅花尾渡係廣州到三埠嘅新行利渡，係最大最靚嘅，譽為內河皇后，當時呢條航線上嘅人都首選搭呢部船，後來改名做曙光401渡。

花尾渡抗風差，有安全隱患。1980年2月27號凌晨，曙光401號喺開平單水口以西5公里嘅潭江河面遇強風翻船，死難301人，同年11月26號，廣西桂民301於平南丹竹遇風翻沉，死100人。自呢啲沉船後，花尾渡逐漸為鋼殼船取代。

拍拖嘅典故
-----

因為花尾渡係拖船，每次埋岸離岸都要拍拖一次，就係埋岸時火輪減速，船工鬆開牽引繩，花尾渡就靠慣性拍到拖船上，船工再綁好兩部船嘅繩，拖船發力𢶜（ngung5）去碼頭，是為「拍拖」。後來見男女拖手仔一如兩部船拍埋拖行，於是就將戀愛成為拍拖。

參考
--

* "拍拖"原出自珠江"花尾渡"
* 昔日"花尾渡"
* 想起那"花尾渡"
* 花尾渡大洋新聞
* 廣東僑網昔日花尾渡
《**冰鎮企鵝仔**》（粵拼：**bing1 zan3 kei5 ngo2 zai2**）係一套韓國出品嘅細路仔電視動畫。

故仔
--

喺一個好遠嘅地方，有個遠離人類、畀冰雪衾住嘅、靜英英嘅海島。海島嘅森林入面有個村莊仔，裏面住咗一班鬼死咁得意嘅小動物。佢哋分別係古靈精怪又百厭嘅企鵝仔波露露（Pororo）、溫和嘅北極熊波比(poby)、八卦嘅狐狸仔艾迪(Eddy)、生人唔生膽嘅海狸露比(Loopy)、好好人嘅企鵝妹妹Petty、逍遙自在嘅蜂鳥哈利(Harry)、百厭星恐龍仔卡龍(Crong)、識用魔法嘅棠棠等等。呢班生活喺一齊嘅動物有住唔同嘅性格，鍾意嘅嘢都唔一樣，所以成日都會有好多誤會、拗撬或者得意嘢。但係，佢哋始終都係老友記，識得互相幫手，有乜困難嗰陣都可以諗到解決嘅計仔。

攷
-

1. ↑  〈韓國動漫走上國際舞台〉. 聯合早報. 2015-02-13. 原著喺2015-04-17歸檔. 喺2015-04-17搵到.

拎
-

* 冰鎮企鵝仔喺互聯網電影資料庫嘅資料 改維基數據
* 冰鎮企鵝仔喺Freebase嘅資料 改維基數據

|  |  |
| --- | --- |
| 權威控制 | 
* MusicBrainz: bb2174b1-4f6b-458a-9b02-65fefd089f49

 |

|  |  |
| --- | --- |
| Stub icon | 呢篇動畫相關文係楔位文。歡迎幫維基百科擴寫佢。睇 • 論 • 改 • 歷 |
2009 年中國哈爾濱國際冰雪節其中一件作品2006 年荷蘭一個冰雪節嘅冰雕
**冰雕**（粵拼：bing1 diu1；英文：**ice sculpture**）顧名思義，係指用冰整嘅雕塑。冰呢種物料好好用，可以雕成各式各樣嘅浮雕（指雕好嗰嚿嘢依然連住喺一個用同樣物料整嘅背景上面）或者獨自企到喺度嘅雕像都得。

冰雕呢種藝術常見於北半球緯度比較高嘅地區，例如係東北三省、日本嘅北海道、北歐以及加拿大等地－呢啲地區冬天嗰陣往往有長時間嘅零下氣溫，會有大量嘅冰同雪積聚，所以嗰頭嘅人就成日都貪得意攞冰雪嚟雕嘢。

特徵
--

睇埋：雕塑同埋冰
同第啲形式嘅雕塑比起嚟，冰雕最大嘅特徵就係唔襟擺：一旦冬天結束（或者只係到咗冬天冇咁凍嘅時段），氣溫升返上去攝氏 0 度以上，冰雕就會開始溶；即係話冰雕通常都係要嘥多好多時間心機整，而且整好咗都只係曇花一現，所以啲人多數都淨係喺盛事（例如係冰雪節或者搞婚禮）嗰陣，先會有心機整冰雕；而喺氣候比較熱嘅地區，冰雕好多時會成為一種奢侈品，係有錢嘅象徵。

冰雕呢家嘢正常會喺凍（溫度攝氏 0 度以下）嘅環境整，但又有得喺比較熱嘅環境整：有陣時啲人會貪得意，喺溫度攝氏 0 度以上嘅環境下整冰雕；喺呢種情況下，通常個雕塑家會將嚿要雕嘅冰擺喺觀眾或者鏡頭面前，再用電鋸等嘅架生快速噉將嚿冰雕成想要嘅形狀，有本事嘅雕塑家可以用呢種方法喺幾分鐘內（嚿冰溶嗮之前）雕好件作品，再將雕嘅過程作為一種表演吸引觀眾睇。

有冰雕展嘅地方
-------

* 哈爾濱
* 日本北海道札幌
* 瑞典基律納
* 加拿大魁北克省魁北克市
* 加拿大亞伯達省愛民頓
* 加拿大安大略省京士頓
* 俄羅斯莫斯科

睇埋
--

* 雕塑
* 雪雕
* 雪人
* 中國哈爾濱國際冰雪節

參考書
---

* Amendola, Joseph (1994). *Ice Carving Made Easy*. New York, NY: John Wiley & Sons, Inc.

攷
-

1. ↑  Dewar, K. Meyer, D. & Li, W. M. (2001). Harbin, lanterns of ice, sculptures of snow. *Tourism Management*, 22(5), 523-532.
2. ↑  Down Under Ice Designs 互聯網檔案館嘅歸檔，歸檔日期2021年1月27號，..
3. ↑  Jokela, T. (2007). Winter art as an experience. Arts and Experiences. *Articles on Experinces*, 5, 114-135.
4. ↑  Amendola, Joseph (1994). *Ice Carving Made Easy*. New York, NY: John Wiley & Sons, Inc.

拎
-

* 維基同享中有關冰雕嘅資源類
唔好同**尺**搞亂。
**呎**（英文：單數**foot**、眾數**feet**），卽係**英尺**，減筆寫成**ft**或**′**，係英國長度單位，流行於英國統治過嘅地方，家下畀公制取代。一碼有三呎，一呎有十二吋。換返公制，約萬分之三千零四十八米。

香港有時寫面積做呎，查實係平方呎嘅減筆。

名
-

英文呎卽係腳，同唐人度幾步，有異曲同工之意。舊時興用腳來咁度。歐洲各地都普遍用步來度。但人人腳長短唔同，各國長度唔一致。英國後尾以英王亨利一世爲準，不過佢隻腳以乎太大，極少人對腳有一呎長。

唐字用呎來表示，係借唐尺，口字畀表示外來，以別唐尺。方便起見，多數寫呎甚至尺。

寫法
--

唐字寫如兩呎四吋，英文two feet and four inches。減筆用單撇**′**代呎，雙撇**″**代吋，所以就寫成2′−4″、2′ 4″或者2′4″。國際上，亦會以ft.代呎。

標準
--

一九五九年以前，美國同英國，標準有啲唔同。一八九三年，美國定制係，一米有卅九又百份之卅七呎。而英國定制，係以碼爲標準，之但係，英聯邦之間都有啲唔同。英國國立物理實驗室（National Physical Laboratory），一九六四年制度定，一碼係千萬份之九百一十四萬三千九百六九米。所以推算一呎係千萬分之三百零四萬七千九百九十米。

一九五九年七月一號，美國同英聯邦，制定一碼做萬分之九千一百四十四米，此爲萬國英制。自此，一呎定爲萬分之三千零四十八米。咁比舊時美國定制，短百萬分之二，又比舊時英國定制，長千萬分之十七。

註
-

1. ↑  See, for example, *Report on the Comparisons of the Parliamentary Copies of the Imperial Standards with the Imperial Standard Yard and the Imperial Standard Pound and with each other during the Years 1947 to 1948* (H.M.S.O. London, 1950). *Report on the Comparisons of the Parliamentary Copies of the Imperial Standards with each other during the Year 1957* (H.M.S.O. London, 1958).
2. ↑  Bigg, P. H.; Anderton, Pamela (1964), "The United Kingdom standards of the yard in terms of the metre", *Br. J. Appl. Phys.*, **15**: 291–300, doi:10.1088/0508-3443/15/3/308`{{citation}}`: CS1 maint: multiple names: 作者名單 (link).
3. ↑  "On what basis is one inch exactly equal to 25.4 mm? Has the imperial inch been adjusted to give this exact fit and if so when?". National Physical Laboratory. 喺2010-07-13搵到.
**古希臘雕塑**（英文：**Ancient Greek sculpture**）係指古希臘嘅雕塑藝術，可以話係西人嘅雕塑傳統嘅起源。古希臘雕塑係喺大約公元前 3,000 年出現嘅，當時嘅人有好多雕像，成日都有用大理石整、擺出各式各樣嘅姿勢嘅女人雕像，而希臘嘅雕塑藝術喺鄰近嘅兩河流域文明同古埃及嘅影響下發展。

簡史
--

公元前 650 年左右，古希臘雕塑正式成形，自成一套風格，有各種中至大型（起碼好似大人咁高）嘅雕像，喺神殿俾人擺嚟描繪個樣生得靚嘅少男少女同古希臘人心目中嘅天神（呢啲雕像好多時都係唔著衫嘅），又有雕像係喺墓穴嗰度擺嚟描繪過咗身嘅人，呢啲雕像通常都係油咗顏色嘅（不過喺俾現代人發現嗰陣經已甩嗮色），而古希臘式嘅雕塑藝術仲有傳播到去希臘以外嘅歐洲地區。

相集
--

* 一個古希臘青銅像公元前 5 世紀一個古希臘青銅像  
公元前 5 世紀
* 海神波士頓（Poseidon）嘅雕像公元前 2 世紀海神波士頓（Poseidon）嘅雕像  
公元前 2 世紀
* 赫密士（Hermes）嘅雕像公元前 2 世紀赫密士（Hermes）嘅雕像  
公元前 2 世紀
* 一個古希臘墓穴嘅浮雕一個古希臘墓穴嘅浮雕

睇埋
--

* 古希臘

攷
-

1. ↑  Cook, R.M. *Greek Art*, Penguin, 1986 (reprint of 1972).

|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |
呢篇文講中國自漢以來嘅時間單位。搵緊英文類似時間單位嘅話，請睇〈**骨 (時間)**〉。
用來計時嘅漏。多幾級平衡水壓，令水滴速平均。至下嗰個有把尺用來讀刻。
**刻**，時間單位一種，現代指四分一個鐘，即係15分鐘，又叫骨。但古時時間單位係用百刻制，所以同現代有啲不同。

古時而言，一日百刻，一刻百分，一分百秒。咁即係日有一百刻，一萬分，一百萬秒。

當今日常多數跟西洋時間，然而亦有啲地方會用刻，如通勝會寫低天文現象，如節氣時間、日食月食時間，幾時幾刻咁。

名稱
--

一般文都有機會叫刻。一刻嗰十幾分鐘，喺古時係短時間，個意思一直延用至。例如有卡通片叫相聚一刻。又例如稍等片刻，片刻就一刻時間都唔到，即係等一陣。又如刻不容緩，一刻時間都唔等得。又如即刻，就係當下依一刻，立即咁意思。

刻有時只當虛數，唔表示實際時間。例如「一時三刻」表示嘅係短時期，並非指一個鐘頭或者四十五分鐘。

### 英文

英文叫古時一日一百刻的「刻」做「centiday」，「centi-」即係百分之一，「day」即係日，所以「centiday」意為百分之一日，也即是古時一日一百刻的「刻」。

歷史
--

### 傳說

據說，中國自商就開始用百刻制計時。將一日分成一百刻。

### 周

然後到咗西周，西周又開始將一日分成十二時辰。因為時辰採用十二，所以自然一百刻同十二時辰唔可以整除，呢個係歷史上一直都係一個討論問題。故此歷史上都用過其他除得盡嘅刻制。

### 漢

漢許慎說文有寫，「漏、以銅受水、刻節、晝夜百刻。从水屚聲。」

由漢開始，漏依種計時器一直用於計時。

漏用銅造，至少有兩個壺，上面漏啲水落下面。一滴一滴咁用十進制計時，慢慢計時間。

壺有刻度一百份計一日水量，一份叫一刻。

而刻，正正喺漏上面刻度咁意思。

漏嘅好處，喺日頭定係夜晚都可以較均速計時，故此許慎說文寫「晝夜百刻」。

### 南北朝

### 唐

### 五代十國

### 宋

### 遼

### 金

### 大元

### 大明

萬曆年開始採用了九十六刻制。解决了流傳千年刻同時辰唔可以整除嘅問題。

### 大清

到大清，康熙皇帝又恢復咗明朝開始嘅九十六刻制。雖有人話，居心不良，妄圖竊走時間，破壞國運，但大清繼續改用九十六刻制。正式啟用今日嘅「日十二時，時八刻，刻十五分，分六十秒」嘅時間計法。

刻制
--

自漢開始，大多數用百刻制，中間有時會改，好似一百二十刻制、九十六刻制同埋一百零八刻制。

另外日本都有沿用百刻制，但有少數時期，有四十八刻制同三十六刻制。

### 百刻制

一日分百刻，一刻即西洋十四分鐘廿四秒正。因為西洋一日有八萬六千四百秒，咁一刻就有八百六十四秒，咁就會得出十四分鐘廿四秒正。百刻由於為十進制，尤其方便天文計算。而且承自漢，咁唔同時代都會一貫。

之不過，一年分約十二個月，生出以斗柄得出十二方位。日行喺十二方位邊處，計算時辰，得一日十二時，後來一時再二分初正，咁有廿四小時。百刻制同時辰制，數字唔可以整除。一時有八刻餘三分刻之一，一小時有四刻餘六分刻之一。為咗調和個數，就有將一刻，再分為十二小刻。咁一時就有八刻又四小刻，一小時有四刻又二小刻。咁就方便除盡，而且換算更為精細。

漢時喺時辰之前，已有一套一日分十六時段嘅計法，有夜半、雞鳴、黃昏、人定依名，成日喺文學出現。一時段有六刻餘四分刻之一。

大元郭守敬授時曆，計算完全唔理時辰。直情一日計一百刻，一刻計一百分，一分計一百秒。計算以分秒，可以用十進制數。

### 一百二十刻制

一日分一百二十刻，一刻即西洋十二分鐘正。因為西洋一日有一千四百四十分鐘，咁一刻就十二分鐘。一百二十刻制為校精密。

時辰制下，十二時同廿四小時而言，一時有十刻，一小時五刻，咁就整除到。

王莽把持漢家政務，建平元年，即西元前六年，改為一百二十刻制。並喺居攝三年，即西元八年，自己做埋皇帝，改名新國，改元為初始元年。直至地皇四年（更始元年），即西元二十三年，為人所敗滅亡，一百二十刻制亦告終。

### 九十六刻制

九十六刻有實施過，但百刻制一直係主流，直至到大清改制。

時辰制下，十二時同廿四小時而言，一時有八刻，一小時四刻，咁就整除到。

一日分九十六刻，一刻即西洋十五四分鐘正。因為西洋一日有一千四百四十分鐘，咁一刻就有十五分鐘。咁啱就同西洋一個骨一樣，方便同西洋天文換算。

南朝嘅梁國，天監六年即西元五〇七年，由百刻制改用九十六刻制。直至大同十年，即西元五四四年，由九十六刻制改用一百零八刻制。

西元一六四四，大清順治元年，愛新覺羅福臨做皇帝，多爾袞攝政。同年李自城攻入大明京城北京，頓時大亂，大明皇帝朱由檢自殺，吳三桂引清兵入關，大清入主中原，然而人才缺乏。天主教教士，為咗要傳教，睇淮時機，主動投身，並將崇禎曆法改頭換面，獻上清廷。大清此時要靠西洋天主教傳教士做欽天監。順治二年，西元一六四五年，改行時憲曆，廢百刻制改行九十六刻制，咁就方便佢哋同西洋換算。九十六刻制下，一刻正好同西洋一個骨一樣時間。因此當今通勝講何時何刻，就以九十六刻制計算。

### 一百零八刻制

一日分一百零八刻，一刻即西洋十三分鐘二十秒正。因為西洋一日有八萬六千四百秒，咁一刻就有八百秒，咁就會得出十三分鐘二十秒。

時辰制下，十二時計，一時有九刻，咁就整除到。廿四小時計，一小時四刻半。

一百零八為佛家一個微妙嘅數字，經常出現。故此見於佛教盛行嘅南朝。梁國大同十年，即西元五〇七年，由九十六刻制改用一百零八刻制。一用直到佢嘅下家，陳國天嘉四年，即西元五六三年，先至改返做百刻制。

### 四十八刻制

### 三十六刻制

晝夜
--

百刻制所用嘅漏，置於室內，唔需要點睇天候都可以計時，日夜都計到。咁後來 百刻制，亦會附上日照方位，時辰刻度，以及夜晚更點。

刻由日間午時開始，過夜到另一日。由於日夜長短會慢慢變化，咁就發展到會記每隔一個節氣左右，晝幾多刻，夜幾多刻，亦會畫上昏同曉，昏曉之間，分成五份，就係更數。古時打更就係按漏上面嘅更點報時。由於昏曉時刻會變化，故此刻度會定時定候換嘅，同天文相配。

註
-

1. ↑  留意，依度同西洋定義分秒並唔相同。
2. ↑  不過改刻制唔係唯一方法。一刻唔夠精細，亦有一刻再細分十二小刻，有小刻，咁就可以除得盡。

攷
-

1. ↑  〈唐英年：空喊口號一時三刻只能吸引群眾〉. 《信報》. 2012年2月26號. 喺2014年2月27號搵到.
2. ↑  閻林山. 《《論我國的百刻計時》》.
3. ↑  《《大清五朝會典》》.
4. ↑  林聰益 (2007年12月). 〈午時三刻—古中國的時間制度〉 (PDF). 《《科學發展》》. 行政院國家科學委員會 (420期). 喺2016年7月23號搵到.
呢篇文講廣州市嘅大德路。搵緊其它地方嘅大德路嘅話，請睇〈**大德路**〉。

**大德路**（粵拼：daai6 dak1 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從上九路、人民中路同埋人民南路嘅交界開始，一直向東去到廣州起義路嗰頭。

概要
--

全長1194米，闊16米，雙向4車道。成條路係單行綫，凈係可以從西邊向東邊行。

史
-

喺2006年，廣州電視臺整嘅「和諧廣州，文明城市。」嘅公益廣告，入面啲字嘅粵語翻譯係「大德，唔係凈係得大德路」。
其實呢條馬路喺明朝同埋清朝嗰陣，係條廣州城牆嚟嘅。不過到咗民國10年（1921年），廣州市政府就開始拆咗啲城牆嚟起咗条馬路。因為呢條馬路入面有棟城牆嘅門係嗌「歸德門」呢隻名，所以就嗌咗「大德路」囖。到咗文革嗰陣，爲咗紀念向秀麗同志先至改咗嗌「秀麗三路」噉嘅名。後嚟到咗1982年就重新改返原嚟之前嘅名，啫係依家嗌「大德路」。喺20世紀初，廣州市入面嘅殯儀館成日都係大德路入面開檔嘅，不過到咗中華人民共和國成立咗之後先至合埋一齊重搬走咗。

喺1996年之前，呢條馬路係一條雙行線嘅馬路，喺嗰陣時有電車同埋巴士都成日行呢條路嘅。不過到咗1996年，呢條馬路就改咗凈係可以從西邊行到東邊嘅單行線之後，嗰啲電車同埋巴士（由東邊行到西邊嘅方向）行嘅線路都一窩蜂咁搬嗮去惠福路嗰尐。

喺2006年，廣州電視臺整咗嘅其中一隻公益廣告（就係用到路名呢個）入面，就有講到**大德路**呢條路，入面嘅宣傳標語就係「大德，唔係凈係得大德路。」（簡化字：大德 不止大德路）。

經過嘅道路
-----

大德路同埋海珠中路、海珠南路嘅交界嘅交通光呢尐。
呢度啲路嘅順序係從西去到東嚟排嘅，其中**加粗**咗嘅字係主幹道：

* 上九路、**人民南路**、**人民中路**
* 天成路、詩書路
* 海珠中路、海珠南路
* **解放中路** 、**解放南路**
* **廣州起義路**

註
-

1. ↑  〈"和諧廣州，文明城市"公益廣告〉. 原著喺2012年10月24號歸檔. 喺2014年4月22號搵到.
搵緊第二樣意思嘅話，請睇〈**顯示器**〉。
**熒光幕**係用來睇畫面嘅電子架生。電視、電腦、遊戲機、示波器同好多電子儀器都要用到熒光幕來睇資料。熒光幕可以係單色或者彩色。原本熒光幕係用陰極射綫原理，今時今日，唔少熒光幕已經轉用液晶體，有機發光二極管（LED），甚至用等離子。

本義同引伸
-----

CRT結構圖，flourescent screen 係熒光幕。
顯像管，切面圖
**熒光幕**，本身淨係指顯像管有畫面發光嘅部份。當電子束落響熒光幕上，令熒光物質發光。熒光幕只係顯像管嘅一部份，顯象管亦只係電視、示波器、電腦熒光幕其中嘅零件。

一般人最先接觸係電視機，熒光幕淨係指顯示會郁嘅畫面最嘅部份，好清晰嘅區分。之後電腦同用顯示嘅 "monitor" 開始普及起黎，每當有新嘢，用途類似，人一樣用舊時相似嘅嘢來講，好似汽車都唔會有蒸汽，都一樣叫汽車，火車家下唔用火，一樣叫火車。講下講下，有人用「熒光幕」來講成件架生本身，約定俗成，有人將熒光幕當做用黎顯示嘢件嘢個名喇。

值得注意嘅**冇人會**將「熒光幕」當做電視嘅代替名詞，皆因兩個詞已經響功能豎有分工喇，指唔同嘅嘢。不時會聽倒「熒光幕前嘅藝員」，熒光幕係電視會畫面，藝員響熒光幕前「出現」。

電腦
--

內文：電腦熒光幕
**古思堯**（Koo Sze-yiu，1949年—），花名**長鬚**、**鬚哥**、**饅頭堯**，係香港泛民主派社運家，坐過11次監。

早年生活
----

古思堯早年喺過澳門船廠學師同埋參與當地左派陣營，喺1966年「一二·三事件」衝擊過澳葡政府，包括衝入市政廳，整爛銅像、報告板，跟住將文件同埋傢俬由二樓抌落街。之後畀戰友出賣，輾轉逃到香港定居。

生平
--

2007年5月15日喺過《蘋果日報》訪問話：「香港人太斯文，遊行好似嘉年華，應該似韓農一樣。」（指2005年香港反對世貿遊行衝突組織到香港衝擊香港會議展覽中心嘅韓國農業協會示威者）

古思堯亦同埋南方民主同盟嘅龍緯汶友善，常出席有關嘅活動。古思堯話希望香港人要起身，反對中共，結束一黨專政。

古思堯嘅老婆同仔喺大陸，喺2012年8月19日嚟香港探過佢。 佢有一個仔一個女。

2012年8月15日，古思堯同埋其它香港保釣行動委員會成員一齊登上釣魚島。 8月17日，團隊抵港開簡單記招嗰陣，喺電視台直播期間爆出「喂喂喂，你企開啲啦，屌你老母。」（「喂喂喂，你站遠一點啦，姦恁娘。」） 嘅廣東話粗口，全句完整地喺免費電視裏面清晰播出，引起市民嘩然。

2020年香港七一遊行前夕接受訪問時自爆患大腸癌末期，凈低兩年壽命。對於抗爭方式，古思堯話雖然唔支持港獨及暴力抗爭，但佢認為中國政府及港共政府嘅行為容唔落市民和平抗爭嘅空間，得更激進嘅抗爭方式先攞到成效，並勉勵年輕人唔要放棄，寄語入獄嘅年輕人唔要感到後悔同埋難過，因為造成呢樣嘅局面嘅係中港政府。

2022年2月4日清晨六點幾，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原定早上到中聯辦反北京冬季奧運會，批評中國中央政府漠視被捕嘅香港市民同埋政治人物，只顧籌辦冬奧「粉飾太平」。此外，「女長毛」雷玉蓮、中國工黨副主席陳勁松、前民主黨黨員馮競文同社運人士陳意明等四人亦被國安處警員拉走。

坐監事件
----

2008年12月，古思堯喺一次領匯示威中認打立會保安。2009年6月，香港法院判罪成，罰款2,000港元或坐七日監。結果，古思堯選擇坐監。

2018年3月27日，古思堯喺東區裁判法院被裁定涉於2017年7月15日悼念已故諾貝爾和平獎得主劉曉波嘅燭光遊行及10月1日國慶遊行嗰陣倒置同埋畫花中國國旗，同埋在2018年1月1日元旦遊行嗰陣畫花香港區旗，被裁定兩項侮辱國旗罪同埋一項侮辱區旗罪罪成，每項控罪各判坐兩個月監，同期執行，合共坐兩個月監。當裁判官問古會唔會自行求情時，古回答：「求情唔必要嘅啦，法律歸法律，政治歸政治」，又稱「任何後果都無所謂」，會「屢敗屢戰，坐監完再抗爭」，而佢話侮辱國旗屬佢嘅個人抗爭行為以示不滿中共，但唔希望戰友模仿。古思堯喺庭外頸掛「打倒中國新帝制」同埋「無悔第六次坐監」字句，跟住祝賀自己再入獄及同埋支持者舉杯暢飲，喺進入囚室嗰陣高叫「民主萬歲」、「人權萬歲」同埋「反對中國共產黨」口號。

2021年4月13日，東區裁判法院開庭審理黃之鋒同埋古思堯2019年10月5日喺銅鑼灣參與非法集結一案，古思堯因"非法集結"被判坐五個月監。

2022年2月4日，佢原定喺北京冬奧開幕日抬棺材去中聯辦抗議，但未出發畀國安警拉，被控企圖作出或準備作出一項或多項具煽動意圖嘅行為罪。到同年7月12日，港區國安法指定法官、主任裁判官羅德泉指佢喺棺材寫上「打倒共產黨」、「結束一黨專政」等字句，代表推翻政府、煽動，而古思堯被捕前已準備好示威嘅運輸安排同埋通知傳媒，認為屬「企圖」行為。法官又稱被告曾經有多次被捕記錄，反映佢仍然佢仍以身試法，並利用冬奧開幕日時機採取行動，認為係將2019年發生「群體性違法行為」挑起情緒，令問題死灰復燃，最終裁定佢罪成，判坐9個月監。

他得悉判決後隨即解僱律師並自行求情，表示願意做民主人權運動的「鬥士、勇士、烈士」和「屢敗屢戰，死不悔改」。裁判官多次提醒他不要將法庭政治化，並形容他堅持示威是其自己個人選擇，並指他在犯案前已經有健康問題，不會因此而減刑。

參考
--

1. ↑  〈參與澳門騷亂反遭批鬥 古思堯：堅決擁共變反共〉. 原先內容歸檔喺2017-01-07. 喺2016-05-23搵到.
2. ↑  二零一二年八月十九日, 香港《明報》,『古思堯﹕決心「撞散船都要搶灘」』。
3. ↑  〈日艦左右夾擊撞毀保釣船 古思堯帶頭搶灘登陸〉. 新報. 2012-08-16. 喺2012-08-16搵到.
4. ↑  Template:Cite av media
5. ↑  BeeMedia. 〈[AM730 專欄] 吹脹80後 - 古思堯的保釣藝術〉. 《AM730 香港免費派發的報紙 (Online Edition of am730)》. 原先內容歸檔喺2016-03-05. 喺15 June 2015搵到.
6. ↑  〈【港版國安法】71歲古思堯患第四期直腸癌 無懼第8度坐監7.1上街反惡法〉. 《Apple Daily 蘋果日報》 (中文). 2020-06-30. 原先內容歸檔喺2020-11-05. 喺2020-10-22搵到.
7. ↑  張得民 (2022-02-04). 〈社民連古思堯涉嫌「煽動顛覆罪」被捕〉. 《香港文匯網》 (香港中文). 原著喺2022-02-18歸檔. 喺2022-02-04搵到.
8. ↑  凌逸德 (2022-02-04). 〈古思堯涉嫌「煽動顛覆罪」被捕 今早原定到中聯辦抗議冬奧〉. 《香港01》 (香港中文). 原著喺2022-02-23歸檔. 喺2022-02-04搵到.
9. ↑  〈明報:古思堯襲擊罪成 寧坐監不交罰款，案件編號﹕ESCC2501/09〉. 原著喺2009-07-04歸檔. 喺2009-07-01搵到.
10. ↑  〈古思堯涉侮辱國旗區旗囚2月 叫裁判官「唔需要對我同情」〉. 頭條日報 頭條網. 2018-03-28. 原先內容歸檔喺2019-05-14. 喺2018-03-28搵到.
11. ↑  〈古思堯侮辱國旗區旗罪成判監兩個月〉. 香港電台. 2018-03-28. 原先內容歸檔喺2019-05-16. 喺2018-03-28搵到.
12. ↑  湯庸皓 (2018-03-28). 〈古思堯再因塗污國旗被判監2月　直言國歌法立法後也會燒國歌〉. 香港01.
13. ↑  〈絕症古思堯判囚5月 豪言不需法官可憐 在押戰友梁國雄憂難再見〉. 《自由亞洲電台》. 2021-04-13. 原著喺2021-11-04歸檔. 喺2021-11-01搵到.
14. ↑  〈黃之鋒因「非法集結」再獲刑4個月〉. 《聯合新聞網》 (臺灣中文). 2021-04-14. 原先內容歸檔喺2021-04-16. 喺2021-04-14搵到.
15. ↑  〈社運人士古思堯出獄 揚言會故意違反國安法〉. 《on.cc東網》 (香港中文). 2021-07-23. 原著喺2021-11-01歸檔. 喺2021-11-01搵到.
16. ↑  〈黃之鋒認非法集結戴口罩蒙面 古思堯否認非法集結3月受審〉. 《明報新聞網》 (香港中文). 2021-01-29. 原著喺2021-11-02歸檔. 喺2021-11-01搵到.
17. ↑  〈古思堯抬棺至中聯辦遊行未遂被捕　裁定企圖煽動罪成判囚9個月〉. 《明報》. 2022-07-12. 原先內容歸檔喺2022-07-14. 喺2022-07-12搵到.
**日內瓦國際發明展**（International Exhibition of Inventions Geneva）喺1973年創辦，係一年一度，由瑞士聯邦政府、日內瓦州政府、日內瓦市政府同埋世界知識產權組織舉辦嘅大型國際展覽。截止至2014年已成功舉辦42屆。參展者主要來自第三世界國家，唔少發明愛好者，會喺呢度展示自己嘅發明同新思想。

往屆回顧
----

|  | 日期 | 展館 | 參會人數 | 展示發明數 | 其他資料 |
| --- | --- | --- | --- | --- | --- |
| 第43屆 | 2015年4月15號-19號 | 日內瓦市萊芒湖西岸Palexpo |  |  | 中國地區代理：北京高峰麗景廣告有限公司
中國區協辦單位：北京非凡國際旅行社有限責任公司 |
| 第42屆 | 2014年4月2號-4月6號 |  | 790位發明人/觀眾60,000餘人 | 725位位發明人/觀眾約60,000人 |  |
| 第41屆 | 2013年4月10號-4月14號 |  | 1000多項 | 1000多項 |  |

爭議
--

香港同台灣都有傳媒人，曾經批評呢個活動嘅公信力。

喺2013年，台灣《商業周刊》就報導，提到參加呢個活動，門檻相當低，有錢報名就得，所謂「台灣代表團」，都只係一班有台灣去參展嘅人。所謂嘅攞獎，其實獲獎率很高，也唔使經過激烈競賽。

另外，喺2023年，有一啲香港人喺呢個發明展攞獎，香港創新科技及工業局局長孫東就聲稱，話香港代表團嘅參與正係香港重返世界舞台嘅最佳證明。不過，時事評論員馮睎乾就指，1000名發明品就有4成來自香港，相反來自美國、德國、法國同瑞士嘅參展品數量就相當少。佢又引述返台灣《商業周刊》嘅文章，揶揄孫東攞呢個發明展嚟耀武揚威，係笑死人。

相關連結
----

* 日內瓦國際發明展 Wayback Machine嘅版面存檔備份
* 日內瓦國際發明展 Wayback Machine嘅版面存檔備份

參考
--

1. ↑  〈別被騙了！日內瓦發明展拿金牌沒什麼了不起－有物報告｜商周〉. 《商業周刊 - 商周.com》 (中文). 2013-04-18. 喺2023-05-08搵到.
2. ↑  〈馮睎乾：第三世界盛事——日內瓦國際發明展〉. 《大紀元時報 香港｜獨立敢言的良心媒體》 (香港中文). 2023-05-05. 喺2023-05-08搵到.
日出康城（橋右邊嗰啲高樓）
整體規劃簡圖（撳一下放大睇；重規劃緊嘅項目，個名以灰色顯示）
**日出康城**（英文：**LOHAS Park**），之前叫**夢幻之城**，響香港新界將軍澳86區，響將軍澳工業邨北面，港鐵康城站同將軍澳車廠上蓋，係一個包括住宅、商場、公園嘅鐵路上蓋發展計劃。地盤總面積32.68公頃，總發展面積1,652,800平方米，地積比率（容積率）為5倍；規劃中住宅面積最多1,612,800平方米，商場面積40,000至50,000平方米，綠化及休憩面積為55,000平方米，包括一個面積近19,000平方米嘅中央公園。項目位於已收復嘅將軍澳第一期堆填區（將軍澳77區）同埋將軍澳第二/三期堆填區（將軍澳103區）之間，鄰近運作緊嘅新界東南堆填區。

成個發展計劃會分1至13期起，大慨喺2026年全部搞掂，到時會有50幢高46至59層嘅樓，提供21,500個住宅單位，可以畀58,000個市民住；另外又會起1個大型商場、1個小型商場、文娛康樂設施、綠化同理休憩區、長400米嘅海濱走廊、教育機構、幼兒院、社區會堂、鐵路車站同埋公共運輸交匯處。以住宅數量嚟數將會成為香港最大嘅屋苑，仲多過目前香港最大屋苑嘉湖山莊嘅15,880個差唔多四成。

根據港鐵公司（前稱地鐵公司，下同）嘅公佈，該發展計劃命名為日出康城係因為「日出」代表東方、陽光同朝氣，「康城」則代表「健康之城」同埋可持續發展；英文LOHAS取「**L**ifestyle **O**f **H**ealth **A**nd **S**ustainability」嘅首個英文字母，即健康及可持續發展嘅生活方式。

交通
--

日出康城嘅主要交通係港鐵將軍澳綫支線康城站，將軍澳支線列車每三班就會有一班前往康城站，平均每11分鐘一班。通往日出康城嘅道路名叫環保大道，主要係垃圾車及重型貨車出入，每日車次大約係4000架次。

評價
--

有傳謀話日出康城近垃圾堆填區，空氣臭，環境好差，不過，長實老闆話佢自己都去過：「嗰度一片翠綠，不知幾心曠神怡。」

參考
--

1. ↑  明報置業網：〈中原：日出康城料呎價逾5000〉，響2007年9月19號睇
2. ↑  香港文匯報：〈夢城樓盤命名「日出康城」 互聯網檔案館嘅歸檔，歸檔日期2021年2月2號，.〉，響2007年9月19日存取
3. 1 2  日出康城官方網站：〈 互聯網檔案館嘅歸檔，歸檔日期2009年8月8號，.〉，響2008年1月10號睇
4. ↑  香港政府環境保護署：〈將軍澳86區物業發展項目之雨水及洗盥污水循環再用（工程項目簡介）〉，響2007年10月4號睇
5. 1 2  港鐵公司：〈日出康城物業內容總覽〉，響2008年1月10號睇
6. ↑  近堆填區環保大道多廢氣 領都與臭為伴 互聯網檔案館嘅歸檔，歸檔日期2020年3月27號，.，2009年7月19號，蘋果日報
7. ↑  地鐵公司：〈發展藍圖 - 日出康城 --- 籌劃中〉，響2007年10月2號睇
8. ↑  雅虎財經：〈將軍澳日出康城首期快推 前稱夢幻之城 八成屬大單位 互聯網檔案館嘅歸檔，歸檔日期2007年10月2號，.〉，響2007年10月2號睇
9. ↑  財華網：〈地鐵將軍澳86區正名為「日出康城」，強調綠化空間〉，響2007年10月4號睇
10. ↑
11. ↑  無綫午間新聞，2009年8月13號
既濟卦
**既濟卦**，或者就咁叫**既濟**，係六十四卦之中嘅第六十三卦。佢上卦係坎卦，代表水，即係☵；下卦係離卦，代表火，即係☲。所以，既濟卦就畫成䷾。為咗方便記住卦象，佢有個名叫**水火既濟**。

卦辭
--

亨，小利貞，初吉終亂。

彖曰：既濟，亨，小者亨也。利貞，剛柔正而位當也。 初吉，柔得中也。終止則亂，其道窮也。

象曰：水在火上，既濟；君子以思患而預防之。

爻辭
--

初九：曳其輪，濡其尾，無咎。

六二：婦喪其茀，勿逐，七日得。

九三：高宗伐鬼方，三年克之，小人勿用。

六四：繻有衣袽，終日戒。

九五：東鄰殺牛，不如西鄰之禴祭，實受其福。

上六：濡其首，厲。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
搵緊第二樣意思嘅話，請睇〈**會戰 (搞清楚)**〉。
常德會戰（中文：常德會戰）
**會戰**（粵拼：wui6 zin3；英文：**pitched battle**）係一種戰役類型，由兩陣嘅陸軍（包括敵對雙方同埋友軍）集合兵力對打，係規模好大嘅戰役，會戰發生喺特定嘅時間同地點。

概要
--

會戰嘅爆發係要經過雙方準備嘅，所以啲散兵短兵相接，就唔叫會戰，因爲佢哋係偶然撞見先有嘅細規模戰鬥。同時會戰係要雙方揀個時間、地點打過，如果有一方來唔切備戰、被迫應戰噉都唔叫會戰，比如話一啲攻城戰。舉個例，英國內戰嘅第一場會戰係伊珠丘戰役（英文：Battle of Edgehill），呢場戰役就係保皇派同議會派集合兵力後打嘅激烈會戰。而會戰可以由最初嘅短兵相接發展而來，比如美國內戰嘅蓋茨堡之役，最初時就係兵家路窄，兩方指揮官決定退守敵對，最終演變成會戰。

一般來講，會戰嘅目的係要將對方全殲，最起碼要擊潰對方、打擊佢嘅有生力量，所以會戰嘅規模好大，亦好激烈，就近代以來軍制，打場會戰所需軍力去到軍以上。打會戰係要揀過地方，入面就有動機。一般來講打會戰唔會揀地形複雜嘅地方，因爲噉樣唔方便打場大仗，但係就好適合打遊擊戰。喺近代之前，會戰係相比遭遇戰、前哨戰緊要嘅大戰，不過隨住軍事思想、武器變化發展，會戰嘅意義、頻率已經降低。

史
-

喺出現近世嗰種可以調動一切資源嘅國家戰時體制之前，國家領導者使得嘅戰力好有限。因爲會戰嘅目的係要將敵手嘅軍力徹底擊滅，所以會戰係對戰爭形勢好大影響嘅戰役，有時甚至決定結局。既然戰力有限而會戰緊要，受制限戰爭思想影響，會戰時唔求完全消滅對手、片甲不留，達到想要嘅效果就好收，所以就算身處下風甚至劣勢都好，只要敵手未得逞、自己嘅有生力量重保得住，噉都算係贏咗場會戰。

19世紀之前，會戰喺指揮官心目中依然係好緊要嘅大戰，嗰陣時一般會戰浄打一日，時間唔長。不過之後出現國家戰時體制，於是兵力大增，武器亦先進過舊日，戰區亦大過過往。到一戰時，戰綫蔓延，結果會戰嘅時間明顯延長，甚至乎變成持久戰，不過當時重係習慣將大規模嘅戰役嗌做會戰。

到現代，戰爭更講求機動，而會戰呢種正面衝突嘅陣地戰相比無咁靈活，所以大規模嘅會戰越來越少見。

睇埋
--

* 陸戰
* 遭遇戰
* 會戰分

攷
-

1. ↑  p. 649 互聯網檔案館嘅歸檔，歸檔日期2015年9月23號，. Blackwood's
2. ↑  牛津英文辭典, Second edition 1989. battle, *n*. 1.b "With various qualifying attributes: ... *pitched battle*, a battle which has been planned, and of which the ground has been chosen beforehand, by both sides ..."

參攷資料
----

* "Policy of the Protectionists". *Blackwood's Edinburgh Magazine*. **71** (440): 645–68. 1852.
唔好同**歐刺柏**同**刺柏屬**搞亂。

| How to read a taxoboxHow to read a taxobox**刺柏** |
| --- |
| 喺北戴河奧林匹克大道公園入面種嘅刺柏喺北戴河奧林匹克大道公園入面種嘅刺柏 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 松柏門 Coniferophyta |
|
|
|
|
|
|
|
| 綱 | 松柏綱 Coniferopsida |
|
|
|
|
|
| 目 | 松柏目 Coniferales |
|
|
|
|
|
|
|
|
| 科 | 柏科 Cupressaceae |
|
|
|
|
|
| 屬 | 刺柏屬 *Juniperus* |
|
|
|
|
|
|
|
| 種 | **刺柏 J. formosana** |
|

 |
|
| 二元學名 |
| **Juniperus formosana**Hayata |
|
|
|
|
|
|
|
|
|
|
|
|
|
|
|

**刺柏**（粵拼：ci3 paak3；學名：*Juniperus formosana*），又嗌**香柏**（hoeng1 paak3）、**草綠柏**（cou5 luk6 paak3）、**杉柏**（caam3 paak3），係柏科刺柏屬嘅常綠喬木或灌木，喺中國大陸西南地區、陝西、甘肅、青海、安徽、華東三省、福建、臺灣、江西、湖北、湖南、西藏等地、歐洲、北非、北美地區先至搵到。

佢既係城市嘅淨化環境植物之一，又係城鄉綠化地帶同鄉下建設入面最先揀嚟種嘅植物。

樣
-

植株高12m，樹皮啡色，胸徑3.5m；樹冠似圓柱或塔形；枝條向下沊。葉一年四季都係綠色，三葉輪生，樣似帶刺或披針嘅條形，長12～20mm，好少見有32mm長。花樣似圓波子噉或橢圓，長4～6mm。果屬球果，有些少似隻乒乓波或超細橄欖波，長7～10mm，直徑6～9mm，熟時變淡啡紅或藍黑。

用途
--

植株多數都喺路邊、市區啲街心、公園攞嚟做綠化用樹，亦可以用嚟做園林觀景植物。不過多數喺高速公路隔籬或周邊攞佢做綠化帶。佢嘅籽可以做藥，喺歐洲當地成日攞佢啲籽嚟做煮肉嘅調味料。

連出去
---

* 維基同享中有關刺柏嘅同享資源
* 臺灣刺柏 認識植物
* 刺柏Juniperus formosana Hayata 臺灣國家公園
* 刺柏 中醫百科
**昆蟲生態學**kwan1 cung4 sang1 taai3 hok6（英文：**insect ecology**）係指針對昆蟲嘅生態學研究。

分解者
---

屎甲蟲
分解者（decomposer）係指負責食走環境入面啲「廢料」嘅生物，當中「廢料」包括

* 死咗嘅植物、
* 死屍（睇埋食腐嘅概念）、或者
* 屎

例子可以睇吓專食屎嘅屎甲蟲。

食草
--

有好多昆蟲都係食草動物，例子可以睇吓蚜蟲（*Aphidoidea*）出嗮名會食農作物、廣泛噉畀農夫視為害蟲。

食肉
--

一隻毛蜻蜓（*Brachytron pratense*）搵到嘢食－佢擔住隻花蜂。
普遍嚟講，昆蟲喺食物鏈入面嘅位置都唔高，但有部份嘅昆蟲係食肉動物，通常係捕食細隻過佢哋嘅無脊椎動物，最出名嘅有蜻蜓、螳螂同瓢蟲呀噉。

例：蜻蜓
蜻蜓（*Anisoptera*）係昆蟲界出名嘅大型食肉動物，無論喺若蟲定成蟲階段佢哋都係捕食者。蜻蜓若蟲會住喺淡水（例如池塘）入面，捕食細隻過佢哋嘅無脊椎動物，而大隻啲嘅蜻蜓物種嘅若蟲仲有可能會捉蝌蚪或者細隻啲嘅魚；蜻蜓成蟲有敏銳嘅視覺而且擅長飛行，會喺空中捕食細隻過佢哋嘅昆蟲，好似係蝴蝶、蜜蜂同蟬呀噉。

喺棲息地上，蜻蜓普遍偏好濕地等潮濕嘅環境：蜻蜓若蟲通常係住喺淡水水體裏面嘅，所以啲蜻蜓乸鍾意去呢啲地方生蛋，而既然啲乸會去呢啲地方生蛋，啲公就自然興响水體左近搵地盤霸；而且呢啲地方成日惹到各種細昆蟲聚集－即係話比較多獵物畀蜻蜓捉

傳粉
--

可以睇吓蝴蝶同蜜蜂。

寄生
--

可以睇吓寄生蜂。

睇埋
--

* 昆蟲學
* 生態學

攷
-

1. ↑  Price, P. Denno, R. Eubanks, M. Finke, D. and Kaplan, I. (2011). *Insect Ecology: Behavior, Populations and Communities*. Cambridge University Press, pp.1-639.
2. 1 2  Dijkstra, Klaas-Douwe B. (2006). *Field Guide to the Dragonflies of Britain and Europe*. British Wildlife Publishing. pp. 8-9.
**抵壘政策**（Touch Base Policy）係香港1974年到1980年期間應付大陸偷渡客嘅政策，凡偷渡到香港，入咗市區，又可以同親人團聚，就可以成為香港居民。

史
-

1950年，廣東政權由中華民國轉為中華人民共和國。大量難民擁入英國殖民地香港，香港政府決定封閉邊境。

中共政治動盪，大量難民仍然來到香港。構成壓力。

1974年11月，香港政府宣佈抵壘政策，大陸非法入境者若果入到市區揾親人，就可以居留；如果響邊境俾執法人員截到，就會遣返。同時當局亦加強邊境管制。

評
-

抵壘政策係充滿矛盾嘅。一方面，香港政府顧慮到，假如唔畀抵壘者途徑融入社會，佢哋會淪為黑市居民或黑市勞工，甚至會從事非法活動。畀佢哋合法居留亦可以紓緩當時勞動市場，因為當時香港嘅工業，尤其係製衣業，仍然相當興旺；移民仍然可以自食其力，因而唔使擔心佢哋會耗用香港嘅公共資源，例如公共援助。[未記出處或冇根據]

但另一方面，長期嘅抵壘政策間接鼓勵大陸人，尤其係沿海嘅後生仔冒險來港，蛇頭成為高利潤行業，亦好多時做成金錢甚至人命上嘅損失。

1979年，中國開始「改革開放」，但內地居民非法入境香港情況越來越嚴重。1980年10月23號，香港政府宣佈取消抵壘政策，代之以即捕即解政策：非法入境者一經發現，即遣返大陸。

參考
--

* ***Immigration and the Economy of Hong Kong*** ISBN 962-937-019-0 by Lam, Kit Chun and Liu, Pak Wai, (Hong Kong: City University of Hong Kong Press, 1998)
**此在**（德文：Dasein ）呢個詞係海德格爾喺佢嘅巨著《存在與時間》入面提出嘅哲學概念。Dasein呢個術語冇辦法翻譯成中文，但係可以知道佢係由兩個詞組成：da（此時此地）同埋sein（存有、是）。為咗方面表達da同埋sein嘅關係，有時都會譯成「親在」同埋「緣在」，而「此在」呢個譯法係依家比較普遍嘅譯名。但如果要理解「此在」呢個術語時，唔可以單純將da理解做此時此地，而係要先領會「存在」呢個詞語然後再對存在方式作一個延伸而得出。

海德格爾用此在呢個概念嚟表示笛卡兒同埋康德冇探索到關於存在嘅自然本性。由於啲人喺討論存在嗰陣時，一定會專稱某一個存在物，但係存在嘅本身就隱而不露，所以我哋只係得到存在物嘅本身，而海德格爾就係一直追問存在嘅本質係咩。喺海德格爾角度睇嚟，我哋只有通過呢個方式去理解存在，先可以把握到存在嘅本質。海德格爾將此在定義為：期望、理解、把握、通達，呢啲都係構成存在嘅行為，而且佢哋本身就係一種特定存在者嘅模式，亦即係話，提問呢個問題嘅人向來都係某種存在者嘅存在樣式。所以要理解存在嘅本質就在於把握呢個提問者嘅存在。追問存在嘅本質呢個問題本身受到追問者嘅規定，亦係追問者存在嘅樣式，所以此在就係一種對存在發出追問嘅存在者。由於此在作為一種可以追問存在意義嘅存在者，所以它先可以成為我哋解決存在意義嘅特殊存在者。

海德格爾同尼采一樣都批判本體概念，佢認為此在永遠係一種在世（*being-in-the-world、Das In-der-Welt-Sein*）嘅存在者。存在嘅基本形式唔係以一種主體或者客體嘅方式，而係以一種在世嘅統一形式，此在以在世嘅方式展開狀態中領會存在本身，呢種展開狀態就係「此」嘅本質含義。

參考
--

1. ↑  望萬里 (2016-11-02). 〈海德格：存有與此在〉. 《01哲學》 (繁體中文). 香港: 香港01.

睇埋
--

* 現象學
* 存在主義
**機動娛樂**（Running Team）係一間香港嘅娛樂公司，以香港藝人鄭中基作為靈魂人物。

機動電視台
-----

佢哋亦開設咗YouTube頻道機動電視台RTV，除咗鄭中基本人之外，佢嘅經理人湘姐亦不時喺呢個頻道亮相。而家呢個頻道有超過30萬名訂閱者。

機動電視台亦不時成為鄭中基一啲表達對社會議題嘅個人意見嘅平台。例如，喺新冠肺炎期間，香港大學醫學院公共衛生學院講座教授林大慶曾經話香港接種率低，批評港人，話香港人應該感到羞恥。鄭中基就喺頻道嗰度鬧林大慶教授唔負責任，話有啲香港人唔打，係因為政府喺疫苗問題上話賠唔賠冇保障，亦有人因為係屋企經濟支柱，或者身體問題，希望再觀察先決定，批評林大慶係政府打手。

參考
--

1. ↑  〈鄭中基Youtube破30萬訂閱 相隔11年辦粉絲見面會〉. 《Now 新聞》 (香港中文). 喺2021-09-19搵到.
2. ↑  〈鄭中基相隔11年再辦粉絲見面會 老婆仔女齊撐場 - 20210919 - 娛樂〉. 《明報新聞網 - 每日明報 daily news》 (繁體中文). 喺2021-09-19搵到.
3. ↑  〈鄭中基為港人發聲鬧爆林大慶：你連打手都做唔到，點做教授？ | 最新娛聞〉. 《東方新地》 (美國英文). 2021-06-01. 喺2021-09-19搵到.

出面網頁
----

* 機動娛樂嘅Facebook頁
* YouTube上面嘅嘅影片
**機場路巴士總站**係中國廣東廣州一巴士總站，1989年起好，位置喺白雲區廣園中路同機場路嘅交界西南角（機場立交西南角，三元里村入面）。

而家有2條電車、8部巴士、1部夜班車、1部高速巴士同1部高峰巴士用呢個站做總站。

史
-

巴士站由電車公司考慮到嗰時越秀公園總站（2001年取消兼拆咗）越嚟越多車嘅關係，1989年喺機場路近機場立交西南角嗰邊另外起咗個新嘅總站，重將嗰時嘅1、3號電車向北搬入新嘅總站入面。期間佢一直係電車總站，即使係1999年先後開通嘅5、8號電車都係噉。從1999年開始，呢個站發展成電車公司總部所在地兼大型無軌電車總站。2001年7月受到舊廣州體育館拆除同2號綫越秀公園站嘅疊加工程影響，原先喺越秀公園總站入面停嘅巴士一窩蜂噉搬入機場路總站。原先喺總站入面停嘅8、5號電車先後向北搬走，令總站變成大型巴士總站場。

攷
-

註
1. 1 2 3  呢度講嘅1、3、5、8號電車喺而家嚟講分別係101、103、105、108號巴士。
2. ↑  其中108號巴士喺2001年向北搬到黃石路口，2016年11月26號繼續向北搬到南悦花苑入面。而105號巴士喺2009年改到棠安路總站嗰邊。

攷

1. ↑  〈旧梦今忆：广州人的百年电车梦〉. 原著喺2020年3月27號歸檔. 喺2018年3月21號搵到.
2. ↑  广州电车：沧海桑田 互聯網檔案館嘅歸檔，歸檔日期2020年9月8號，. 广州市电车公司
搵緊月光嘅光嘅話，請睇〈**月光 (光)**〉。
**月光光**，童謠一首，見於廣東。作者不詳，版本好多，廣府、客家、潮汕、福州、閩南都有呢支歌，不過詞就各有各唱喇。

Beyond 樂隊喺1991年嘅演唱會上，有演唱過呢首歌。喺廣州亞運閉幕式上面就用呢首歌嚟開頭（喬飛作曲、潘琳作詞、施明新改編）。

詞
-

### 傳統版本

#### 版本一

月光光

月光光　照地塘  

年卅晚　摘檳榔  

檳榔香　摘子薑  

子薑辣　買菩突  

菩突苦　買豬肚  

豬肚肥　買牛皮  

牛皮薄　買菱角  

菱角尖　買馬鞭  

馬鞭長　起屋樑  

屋樑高　買張刀  

刀切菜　買籮蓋  

鑼籮圓　買隻船  

船冇底　浸死兩個番鬼仔  

一個蒲頭　一個沉底  

一個匿埋門扇底　偷油炸鬼

#### 版本二

月光光

月光光　夜涼涼  

打開中門曬衣裳  

曬得依裳白矇矇  

等相公  

相公矮　嫁螃蟹  

螃蟹瘦　嫁勒竇  

勒竇深　等觀音  

觀音出來拜三拜  

拜得多　無捱餓  

拜得少　無老婆

### 改版

【1958年喬飛作曲、潘琳作詞、施明新改編】

 月光光，照地堂，蝦仔你乖乖瞓落床。  

 聽朝阿媽要趕插秧咯，阿爺睇牛佢上山崗，啊……  

 蝦仔你快高長大咯，幫手阿爺去睇牛羊，啊……  

  

 月光光，照地堂，蝦仔你乖乖瞓落床。  

 聽朝阿爸要捕魚蝦咯，阿嫲織網要織到天光，啊……  

 蝦仔你快高長大咯，划艇撒網就更在行。  

  

 月光光，照地堂，年卅晚，摘檳榔，  

 五穀豐收堆滿倉囉，老老嫩嫩喜洋洋，啊……  

 蝦仔你快啲眯埋眼囉，一覺瞓到大天光，啊……

攷
-

1. 1 2  韋然 (2011年10月4號). 〈何家童謠仍在唱：從《月光光》說到廣東童謠的悲哀與無奈〉. 東周刊. 喺2016-03-24搵到.
2. 1 2  《亚运密码：采访《月光光》作曲家乔飞先生（Fei Chiao and the Moonlight）》. 2010年亞洲運動會组委会宣传部、廣東電視台等. 喺2016-03-24搵到.
3. 1 2  《童谣《月光光》成亚运闭幕曲起爭議 华裔作曲家喬飛欲赴华談版权》. 原著喺2017-03-05歸檔. 喺2016-03-24搵到.
4. 1 2  Helen Kwok, Mini Chan. *Fossils from a Rural Past*. Hong Kong University Press.
5. 1 2 3  喬飛先生二仔嘅太太李莉女士喺2010年6月20日洛杉磯喬飛作品音樂會所唱嘅版本，同埋2011年喬飛先生接受採訪時自己唱嘅，並非三節都唱同一樣嘅「月光光，照地堂」，而係三節分別唱「照祠堂」、「照魚塘」同埋「照地堂」。見  YouTube上面嘅乔飞作品：月光光 (李莉演唱) The Moonlight。

出面網頁
----

* 廣州日報有關呢首歌嘅文
唔好同**許志安**搞亂。
**施志安**爵士（英文：Sir **George Iain Duncan Smith**，1954年4月9號—）係英國保守黨政治人物，2010年到2016年做就業及退休保障大臣，亦曾經喺2001到2003年做反對黨領袖同埋保守黨黨魁。

佢自1992年成功擊敗譚百德擔任英國下議院青福德（英文：Chingford (UK Parliament constituency)）議員，佢一直係當區（1997年起青福德選區改劃為青福德和伍德福德格林選區）嘅代表議員。

政治立場
----

施志安係英國保守黨嘅一員，喺對華政策上屬於強硬派。

### 對北京政府立場

施志安對北京政府有好強烈嘅批判，佢本身係對華政策跨國議會聯盟（Inter-Parliamentary Alliance on China IPAC）嘅聯合主席，而喺2020年起，佢喺唔同地方都強調喺英國國會要重新定位西方對華外交關係。施志安多次喺英國各大報章強烈讉責中國共產黨喺新疆進行嘅種族屠殺，形容中共係20 世紀最壞嘅獨裁者。喺香港問題上，IPAC 亦曾經多次聲明，讉責中國剝奪香港原有嘅高度自治。

亦因為咁，佢引嚟咗中共嘅報復，成為其中一個被中國制裁嘅英國國會議員。喺被制裁之後，佢回應話佢唔會被嚇退，又概嘆西方天真錯判。

參考
--

1. 1 2 3  〈【專訪】英保守黨前主席被華制裁 嘆西方天真錯判 施志安：中國一直獨裁 | 立場人語 | 立場新聞〉. 《立場新聞 Stand News》 (英文). 原著喺2021-04-17歸檔. 喺2021-04-16搵到.


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
扁剌線同施拜也線作為低地德語區戥中部德語區之間、中部德語區戥上德語區之間嘅方言邊界
**施拜也線**（德文：**Speyerer Linie**）係現代嘅德語研究當中涉及到嘅一條同言線，劃過個西日耳曼方言連續體，分開上德語戥中德語區。

施拜也線亦都喊做**Appel/Apfel線**（「蘋果」，發音嘸同），通常着認爲係中部德語區嘅南部邊界線，個區北部係褦住扁剌線。南過施拜也線嘅係上德語方言區。由於施拜也線穿過美茵河好多輪、喺否律伯（Faulbach）、 弗萊敦壁（Freudenberg）同大亥伯（Großheubach），所以佢亦都喊做**美茵線**。喺施捌瑟地區，當地人喊條線做**Äppeläquator**（「蘋果赤道」）。

標誌同走向
-----

南過施拜也線啲方言，即上德語，有高地德語輔音變化多過啲北過條線嘅方言：/p/ →/pf/ (「A**pp**el」變「A**pf**el」, 「**P**und」變「**Pf**und」) ，但呢種輔音音變仲嘸係最完整嘅變化。衹係喺德語區嘅南緣，喺高地阿勒曼尼話同蒂羅律話當中，/k/ → /kx/ 噉變埋先叫完整。

戥兩外兩條同言線即卡遏士魯厄線同劇嘜士咸線一樣，施拜也線亦都開始於孚日；所有三條線都喺白堡附近穿過萊茵河。喺卡遏士魯厄（Karlsruhe）南便，準確啲講係喺壹靈銀（Ettlingen）附近，卡遏士魯厄線戥施拜也線分開；再遠過一啲，喺北劇嘜士咸（Germersheim），施拜也線戥劇嘜士咸線彼此又分開。

喺隘北百（Eberbach），施拜也線穿過匿卡河；喺施拜也以南，又穿過萊茵河。

喺花夏（Vacha），劇嘜士咸線又一次戥施拜也線匯合，直到忌免敦（Gemünden） ，然之又戥施拜也線分開喺嗰度。落去施拜也線沿住施捌瑟（Spessart）嘅西邊延伸，並穿過美茵河幾次喺美茵河四邊形（Mainviereck，美茵河喺度屈兩屈直角，所以地圖上似四邊形）。

施拜也線接落來沿住倫山同圖靈銀森林，然後沿住壹士特（Elster）同壹士特山脈到達德國-捷克邊境。條線大致對應於埃晨拿刻 -恩侍笪（Arnstadt） -魯多律侍笪（Rudolstadt） -普勞恩。施拜也線喺卡遏士拔（Karlsbad）附近越過德國邊境，走向皮魯申（Pilsen）再北。

自 1945 年以來，施拜也線已經嘸再啱時宜喺捷克領土上，因為講德語嘅人口着驅逐之後，德語嘅波希米亞方言着讓位畀捷克語。

睇埋
--

* 萊茵扇
典形壁球場。今下常見嘅玻璃後牆。
全玻璃牆。四面都睇到比賽。
玻璃壁球場搬到戶外睇。背後為埃及金字塔。
幾個場相連，看臺設喺後面。
**壁球場**，打壁球嘅場，因為要有四面牆，通常喺室內打。壁球場可當拍球場咁用。

直至二十世紀六十年代，壁球場通都只係四面白壁，觀眾喺後方一樓騎樓睇。到六十年代中，就見後牆改用玻璃， 後方更多觀眾可以睇。近世更加有單丁嘅表演壁球場，四面玻璃，四方都有觀眾，漸漸成為大賽壁球場主流。個場單丁一個，放喺戶內又得，戶外亦得，更之多地方可以揀，甚至大商場入便都可以。

一般大眾玩嘅壁球場，都會幾個相連，一個場接一個場咁。

尺寸
--

球場尺寸至初無特定，後尾有世界比賽，亦就有規定。一般而言分四種，單人場、雙人場、闊雙人場、美式硬球場。多數嘅場都講單人場。

單人場，地長九千七百五十毫米，闊六千四百毫米，底界四百八十毫米。雙人場闊過單人場，闊七千六百二十毫米。闊雙人場又闊過雙人場，闊八千四百二十毫米。美式就以呎吋計，長四十五呎，即一萬三千七百一十六毫米，闊二十五呎，即七六百二十毫米，底界十七吋，四百三十毫米。

用料
--

由於壁球場似一個盒，四面牆、地板、天花都有較多規定。牆身用石屎批盪或者玻璃，地板多用木地板，而木板又多數用淺色楓木。天花要夠高。天花要畀玩家睇得清球嘅動向，所以多數淺色。前牆同地板之間夾位，裝咗五金長板，喺底界綫以下，叫鐵皮。鐵皮曲得圓，向牆身地板凹。故此球撞落鐵皮有獨特嘅聲，判定有無出界。後牆有門，門會開喺正中。

綫
-

壁球場油綫，並無特限乜嘢色，只要求對比顯眼，四面牆嘅綫，要用同一隻色，地板嘅綫，要用同一隻色。然而多數會用紅色油綫咁。油綫闊五十毫米。

地板油綫，短綫，分前後場，後場有半場綫，分左右半場嘅。而發球格呈正方形，有兩個，喺短綫喺後場一邊，左右牆各有一個。

前牆油綫，有三條橫綫。上者，前場綫。中者，切綫。下者，底界綫。後牆若係石屎批盪牆，咁會有條橫綫做後牆綫，綫上會有響板。若果係玻璃，就唔會有綫。左右側牆，有側牆綫，由前牆綫斜落後牆綫。

攷
-

* 〈世界官方場地標準〉 (PDF).
**李薇**（英文：Li Wei，1981年2月7號—），香港親中派政治學者，而家係香港中文大學政治與行政學系助理教授。佢曾經捲入多項爭議，包括拾取路祭供品、支持《港版國安法》、同同事發生衝突、犯法用長者八達通卡等等。

早年生涯
----

李薇喺上海市出世，然後喺華東師範大學第二附屬中學同復旦大學政治系畢業。喺復旦大學攻讀碩士學位嘅時候，佢嘅論文題目係『中國經濟轉型期女性就業變遷的政治經濟學分析』。

之後2008年佢嚟到香港大學攻讀政治學博士學位，2013年攞到學位，博士論文題目係"Structural Change and the Relationship between Politicians and Bureaucrats-The Case of Hong Kong"，師從卜約翰。專門研究中國政治、社會政策嘅議題。

喺加入香港中文大學之前，佢曾經喺香港大學同埋中共上海市建設和交通工作委員會黨校工作。

爭議
--

佢自喺2014年喺中大任教開始後，就曾經捲入多宗爭議事件，同系內唔同同事發生衝突、拾取路祭貢品、違規使用八達通卡等等，而且面對批評同執法人員嘅時候，都以惡劣或者激動嘅態度回應。喺2020年8月佢接受香港獨立媒體訪問時，佢亦承認自己係言論出位搏續約。

### 拾取路祭供品自行食用

喺2020年9月，多個媒體報道，李薇喺Facebook呼籲香港市民響應中央政府政府嘅節約糧食政策，又透露自己將路祭食物帶返屋企食用，形容「美味」。有網民質疑佢嘅行為，李薇就反駁「我開心關你屁事」，而且言詞粗鄙，又無故牽扯到話網民被假新聞洗腦，仲話唔支持嘅人就係資本家幫兇。曾出席過李薇課堂嘅中大舊生岑敖暉就形容佢精神健康唔係好理想，而大律師陸偉雄就話，有啲情況會係拜祭者事後帶返屋企食用，未經主人同意而將供品據為己有，就可能干犯盜竊罪。隨後李薇接受香港獨立媒體訪問，更加建議記者撿拾水果製作果汁。

### 支持《港版國安法》同攻擊反對者

2020年6月，北京未經香港人同意訂立《港版國安法》，唔少香港人，包括中大政治與行政學系系內嘅一啲學生，都走出嚟反對。不過，李薇就極力支持，批評啲同學「無濟於事，浪費青春，縮短壽命」，又建議同學「不如先觀察，做些研究」，唔少學生回覆批評她無從港人身份去理解事件。而李薇之後喺接受香港獨立媒體訪問時，亦承認自己冇研究近期嘅社會運動（反送中同反對《港版國安法》）。

### 校內日常工作表現爭議

香港獨立媒體喺2020年9月報導，有唔少中大政治與行政學系，甚至係學系所屬社會科學院嘅人，都對李薇嘅言行有所爭議。報道提及，李薇曾經喺課堂點名批評系主任盧永鴻，話佢1年唔開足3班畀本科生，學校請佢係濫用公帑，對學生唔負責任，又攞自己同佢比，話自己勤力盡責，有學生就形容佢做法唐突。另外，佢亦曾經大鬧高層，上至社會科學院院長，下至普通行政人員都鬧過，甚至將職員鬧喊，間接迫到佢地要避走去另一間辦公室做嘢。

### 懷疑犯法用長者八達通

2021年1月17號，網上流傳一段疑似係李薇嘅女人，喺港鐵深水埗站因犯法使用長者八達通，被港鐵職員包圍。片入面個女人情緒激動，表示希望報警同不滿職員批評，同時聲稱「我用錯八達通」、話自己係「中文大學老師」，批判港鐵職員係資本家嘅走狗。港鐵後嚟，證實，佢喺被查飛嘅時候，開頭拒絕合作，之後港鐵報警，隨後向佢徵收附加費。中大學生會前會長張秀賢之後向傳媒證實，按佢上堂嗰陣對李薇嘅印象，涉事女子就係李薇。

而林夕之後喺《蘋果日報》討論包括呢次事件以內，關於李薇多次嘅爭議，形容佢潑婦罵街但並唔係黐線，而係黨奴病趁機發作。佢批評中大喺李薇失德嘅問題上無行動，又反問如果港大校委會輕輕鬆鬆就炒咗戴耀廷，中大有冇膽力魄力能力炒李薇。

參考
--

1. 1 2 3  "CUHK GPA Prof. Li Wei" (PDF). 原著 (PDF)喺2021年6月30號歸檔. 喺2021年5月27號搵到.
2. 1 2 3 4 5  〈【專訪】中大內地教授李薇認言論出位搏續約 批學生道聽途說反《國安法》 | 獨媒報導〉. 《獨立媒體》. 2020-09-27. 喺2021-05-27搵到.
3. ↑  〈中大內地教授食路祭品　 拾回家烹調讚美味　稱「我開心關你屁事」〉. *2020.09.12*. 原著喺2021-03-22歸檔. 喺2021-01-18搵到.
4. ↑  〈中大執祭品教授稱獲祖先保護 喚記者撿生果榨汁製特飲〉. 2020-09-27. 喺2021-01-18搵到.
5. 1 2 3  〈中大內地學者李薇疑挪用長者八達通搭港鐵斷正 被追收附加費〉. 《蘋果日報》. 2021-01-17. 原著喺2021-01-17歸檔. 喺2021-01-18搵到.
6. 1 2  〈中大內地教授李薇疑用長者八達通搭港鐵　深水埗站內遭查票拒合作〉. 《香港01》. 2021-01-17. 喺2021-01-18搵到.
7. ↑  〈中大學者李薇疑挪用長者八達通 搭港鐵遇查發難被追收費〉. 《頭條日報》. 2021-01-17.
8. ↑  〈【大鬧港鐵】39歲中大學者李薇疑挪用長者八達通 搭港鐵遇查發難被追收費〉. 《香港經濟日報》. 2021-01-18.
9. ↑  〈39 歲中大「食祭品」教授　疑用長者八達通斷正　怒轟港鐵職員「資本家走狗」〉. 《立場新聞》. 2021-01-17. 原著喺2021-02-18歸檔. 喺2021-05-27搵到.
10. ↑  〈李薇說：我是中大教師 - 林夕 ｜ 蘋果日報〉. 《Apple Daily 蘋果日報》 (香港中文). 原著喺2021-01-22歸檔. 喺2021-05-27搵到.
**瘧疾**，又叫**發冷病**，卽係**發冷**，係種傳染病，由瘧蚊傳染。瘧蚊帶瘧原蟲，寄生體內，蚊針啄人時，原蟲傳到人身。原蟲並非昆蟲、爬蟲，而係簡單細胞生物。原蟲入肝先，再寄喺紅血球。

發冷之所以咁叫，係患者會發高燒，會感周圍冰冷。患者嚴重會休克，甚至死。

致人病嘅原蟲，有五種之多。而可以帶原蟲嘅蚊，只有按蚊（按讀安）呢系。

病理
--

原蟲有蚊帶住。蚊一吸血，就由蚊口水注入人身。原蟲首先搵肝，匿喺肝細胞，自我分裂繁殖，到太多喇，肝細胞就爆開。原蟲搵轉搵紅血球細胞，匿喺入面，自我分裂繁殖。匿喺肝同紅血球細胞入面，故此免疫系統，難於察覺。更有幾十種蛋白質唔同變化，免疫系統都唔易認出。帶蟲紅血球，本應畀脾消滅，但係蟲會分泌蛋白質，令血球黐喺血管，就唔會過脾。不過黐住血管，會塞住微血管，如果係腦部有關，就會休克，甚至死。

喺血入面，有啲原蟲會做有性繁殖，生出配子，等下一次有蚊吸血，就可以寄入蚊身。

歷史
--

發冷好耐以前就有，可能跟住人演化而嚟。史上最早記載係中原公元前二千七百年。古人知同沼地有關，喺熱帶同亞熱帶易惹到，叫做山林瘴氣。但點解有發冷病，就要等有顯微鏡同病理學先至明白。

一八八零年，法國醫生喺發冷病人血中，搵到瘧原蟲。一八九七年，英國人發現按蚊體內原蟲，但未有卽時跟進，但得加拿大人協助，家下知人嘅發冷病，原蟲係按蚊散播。同年，意大利人都有同樣發現。其他瘧原蟲，喺下年喺蚊搵到。

不過由蚊釘到發病，血入面搵唔到原蟲，啲人未知有乜事。直到一九四七年，英國人曉得喺肝度，原蟲分裂。英國人同美國人，最後曉得，某啲原蟲喺肝可展匿幾個月咁耐。至此先完全理解瘧原蟲嘅始末。

基因抗病
----

由於發冷病太厲害，死唔少人。有啲身體內在缺陷，由於令原蟲不易喺體繁衍，亦得以流傳落來。如鎌刀形紅血球症、地中海貧血、葡萄酵素缺乏症等，紅血球帶氧不足，令原蟲難以繁衍。

社會
--

發冷病通常係出現係窮地方，因爲無錢醫，病唔根治，病原就易散播開去。發冷病又搞到人短命易死，唔死都不能做事，太多人係咁，經驗知識流失，令社會經濟大受打擊，亦會令地方更加之窮。所以防治發冷，可以幫到呢啲地方復蘇。

史上有例，侵畧國去到發冷病地區，兵士病死無數，甚至病傳返本土，搞到不得不停止侵畧。

預防
--

預防發冷病，有兩途。一由原蟲着手，一由蚊着手。原蟲方面，未有有用嘅疫苗，難搞。蚊方面就易啲。

蚊有幾個方法，一係阻蚊咬人。好似身上搽驅蚊藥，或者落蚊帳。如果蚊帳有藥，就更佳。蚊帳之所以有用，係因爲雌蚊挨晚出來搵食，搵血吸，直至成夜吸到血爲止。蚊帳喺保護人，夜晚睏覺阻蚊搵食。

蚊食完會就近扶嘢消化，牆油殺蚊藥，亦阻到蚊生殖。蚊喺死水生春，放走死水，或者死水變流水，蚊就難以繁殖。靜水中放魚食春食幼蟲，亦好有效。

呢啲方法，平過研制藥物。歐洲同美國，就係用呢啲方法，驅走發冷病。香港開埠初期，英人死傷枕籍，亦可能同發冷病搞事。當時唔知發冷病點來，但英人喺黃坭涌放水，香港城中，起街渠明渠暗渠，就起清理積水之效，防止蚊患。疾病亦得以減少。

註
-

1. ↑  〈發冷〉.
2. ↑  〈瘧疾防治知識〉. 原著喺2016年3月5號歸檔. 喺2012年7月20號搵到.
壓軸檯
Haft-Sin (壓軸檯)(7S) 係波斯/伊朗新年最具標誌性嘅傳統。伊朗人把名字以S（波斯語）開頭嘅7個像徵性物品放喺桌子上，或者像喺伊朗常見嘅果樣，放喺稱為Sofreh嘅地面桌布上。

伊朗唔同地區嘅物品略有唔同，但最常見嘅係 Sabzeh（種植喺盤子中嘅小麥草），象徵著自然嘅重生同更新，Samanu（由小麥胚芽製成嘅甜布丁）代表生育能力同生活嘅甜蜜，Senjed（蓮花嘅甜乾果）代表愛情同感情，Serkeh（波斯醋）象徵著耐心同年齡，Seeb（蘋果）係健康同美麗嘅象徵，Seer（大蒜）代表身體健康，Somaq（ sumac) 象徵著日出同生活嘅香料。
除了尼啲元素，伊朗人還傾向於放置其他物品，例如像徵天空同自我反思嘅鏡子，代表運動同生命嘅金魚同一碗水，為Haft-sin同生命帶來光明嘅蠟燭，用於生育，雞蛋被繪為財富同繁榮以及一些象徵財富嘅硬幣喺他們嘅 Haft-Sin。
當您將所有尼啲項目放喺一起考慮時，您會很容易理解它係伊朗新年開始嘅重要組成部分。尼啲元素中嘅每一個都像徵著一個可愛嘅概念，為我們帶來新鮮生命嘅新鮮感，就像地球喺春天到來時開始了新嘅生命一樣。

文獻
--

1. SURFIRAN. (n.d). ALL ABOUT HAFT SIN, the 7's of IRANIAN NEW YEAR. Retrieved from
2. IFP editorial staff. (2020). Haft-Seen: permanent fixture of Nowruz. Retrieved from